ความเป็นไปได้ในเกมหมากรุก มีมากพอๆ กับอะตอมในจักรวาลที่ตาเห็น
หนุ่มนอร์เวย์วัย 31 ปี แม็กนัส คาร์ลเซ่น คือแชมป์โลกหมากรุกคนปัจจุบัน
เขาคือมือหนึ่งในวงการกีฬา ที่มีผู้เล่นถึง 500 ล้านคน
แม็กนัสต้องจดจำตำแหน่งของตัวหมาก 320 ตัว
พร้อมกับคำนวณตาเดินและวิธีแก้เกม ในทั้งสิบกระดานพร้อมกัน
แม็กนัสชนะทุกกระดาน
ผมเห็นอะไรแบบนี้ได้ทันที ในจุดที่คนอื่นเห็นแต่ความวุ่นวาย
เป็นเอกฉันท์แล้วครับทุกท่าน คาร์ลเซ่นชนะ…
แม็กนัส คาร์ลเซ่น…
แม็กนัส คาร์ลเซ่นเหนือกว่าคนอื่นในด้านสติปัญญา
ผมเป็นผู้เล่นอันดับหนึ่งของโลก มาเป็นเวลา 12 ถึง 13 ปีแล้ว
สิ่งที่แม็กนัส คาร์ลเซ่นทำ ผมไม่เคยเจอมนุษย์คนไหนที่ทำได้มาก่อน
คุณคิดว่าตัวเองเป็นอัจฉริยะไหม
ถามว่าผมเคยสงสัยไหม ว่าทำไมเขาเกิดมาพร้อมพรสวรรค์
นี่เราอยู่ในเครื่องจำลองหรือเปล่า
ผมแม็กนัส คาร์ลเซ่น
แม็กนัส คาร์ลเซ่น
โมซาร์ทแห่งโลกหมากรุก หนึ่งในยอดอัจฉริยะของยุคเรา…
- โปรดต้อนรับแม็กนัส คาร์ลเซ่น - ผู้คว้าแชมป์โลกห้าสมัย
(ราชาแห่งหมากรุก)
แม็กนัส คาร์ลเซ่นแพ้แบบพลิกโผที่ซิงฟิลด์คัพ
แม็กนัส คาร์ลเซ่นเพิ่งขอยอมแพ้
คาร์ลเซ่นแพ้ให้กับผู้เล่นรุ่นน้องคนนี้
ทำให้วงการหมากรุกปั่นป่วนวุ่นวาย
หมากรุกทำให้คุณสติแตก
หรือดึงคุณไว้ไม่ให้สติแตก
หนึ่งแชมป์หมากรุกที่ยิ่งใหญ่ที่สุดตลอดกาล
กล่าวหาผู้เล่นอีกคนว่าตุกติก
เขากล่าวหาหนุ่มอเมริกันวัย 19 ปี ฮันส์ นีมันน์
ที่ผมทำก็แค่เล่นหมากรุกและโค่นเขา
เขาเกิดหวาดระแวงในระดับที่ไม่ปกติเอาซะเลย
เขาสร้างสัตว์ประหลาดขึ้นมา และเมื่อเขาแก่แล้ว
ผมจะคงความเป็นเด็ก จะพัฒนาฝีมือ
และมือหนึ่งของโลก เขาจะต้องจับตาดูให้ดี
และเขาแม่งจะต้องระลึกเอาไว้ ในทุกๆ วันของชีวิตเลย
เขาทำแบบนี้กับผม
ชุมชนหมากรุกไม่ชอบคนเล่นตุกติก
แหงล่ะว่ามีการร่วมมือกัน นี่แม่งเป็นแผนสมคบคิดเล่นงานผม
ก็แค่… คนคิดว่าเขาโกง มันง่ายๆ แค่นั้นเลย
พวกเขาบ้าหรือไงถึงคิดว่าผมโกง
- ฮันส์โกงตอนแข่งกระดานจริงหรือเปล่า - นี่คือสงครามสินะ
ที่พวกเขาทำนี่เป็นเพราะความแค้นส่วนตัวล้วนๆ
คุณเคยใส่ลูกปัดทวารหนัก ระหว่างที่เล่นหมากรุกหรือเปล่า
(คู่แข่งหมากรุก)
(นิวยอร์กซิตี อเมริกา)
บางครั้งผมก็คิดนะ ว่าชีวิตจะเป็นยังไงถ้าไม่มีหมากรุก
ผมคิดว่ามันเป็นทั้งพรและคำสาป
ผมคิดเรื่องนี้บ่อย แบบว่าอะไรคือราคาของการเป็นอัจฉริยะ
เพราะแน่นอน สติปัญญาของผมน่ะ
ถึงมันจะมีศักยภาพ ที่ทำให้ผมเป็นนักเล่นหมากรุกที่เก่ง
และทำงานสร้างสรรค์ได้ดี แต่มันก็ต้องแลกกับภาวะอารมณ์ของผม
คงเพราะแบบนั้นแหละผมถึงไม่เคยปกติเลย
ตอนอายุ 16 ที่ผมบอกพ่อแม่ว่า "ผมจะย้ายไปอยู่นิวยอร์ก
ไปอยู่คนเดียว จ่ายค่าเช่าเอง" พวกเขา… ทุกคนบอกว่าผมบ้า
แต่ผมรู้ว่าผมจำเป็นต้องพิสูจน์ตัวเอง
ว่าผมเป็นนักเล่นหมากรุกมือหนึ่งของโลกได้
และเรื่องนั้นก็สำคัญมากกว่าการอยู่กับครอบครัว
หรือมีชีวิตที่มั่นคง
มันมีบางช่วงที่ผมไม่คุยกับใครนานเป็นสองเดือน
แต่… ผมเคยฝึกหนัก 30 ชั่วโมง ไม่หลับไม่นอน
ผมแค่ไม่ยอมนอน ผมเอาแต่แก้โจทย์หมากรุกแบบไม่มีพัก
ผมเสพทุกอย่างที่เกี่ยวกับหมากรุก
ผมชอบดูสัมภาษณ์ผู้เล่นเก่าๆ
วิเคราะห์เกมของพวกเขา
ศึกษาหมากต้นกระดาน เรียนรู้ทุกอย่างที่ทำได้
บ็อบบี้อ่านทางหมากล่วงหน้าได้หกตา ติดที่ว่าเขาไปไม่ถึงเจ็ดตา
ผมจะนั่งหน้าคอมพิวเตอร์ วันละ 12 ถึง 16 ชั่วโมง
แล้วก็แข่งเป็นพันๆ กระดานต่อเดือน
แล้วผมก็พบว่าทางเดียวที่ผมจะพัฒนาฝีมือได้
ก็คือการแข่งกับคนที่เก่งกว่าผมมากๆ
ทุกๆ โอกาสที่ผมจะได้เล่น กับเหล่าสุดยอดผู้เล่นของโลก
คือโอกาสที่จะได้ซึมซับความแข็งแกร่งนั้น
และผู้เล่นระดับท็อปทุกคนก็เล่นในเชสดอตคอม
ทุกคนในวงการนี้แม่งอยู่ในนั้นหมด
มันไม่มีเว็บอื่นแล้ว
พวกเขาผูกขาดโลกหมากรุกออนไลน์
จะว่าเราไม่เหมือนนักเล่นหมากรุกทั่วไป มันก็ถูก
เวลาพูดว่า "นักเล่นหมากรุก" คนจะนึกถึงชายผิวขาวแก่ๆ จากรัสเซีย
"หมากรุกมันไม่เท่ มันยากมากๆ"
"เป็นเกมของพวกเนิร์ด มันไม่ใช่แนวฉัน"
และนั่นคือเหตุผลสำคัญ ที่ว่าทำไมโลโก้ของเว็บถึงเป็น "ตัวเบี้ย"
หมากรุกเกิดขึ้นเพื่อคนที่เป็นเบี้ยล่าง
ตัวเบี้ยเมื่อเดินไปจนถึงสุดกระดาน จะสามารถเปลี่ยนเป็นตัวอะไรก็ได้
หมากรุกเป็นเกมสำหรับทุกคน
ขอต้อนรับสู่อันเดอร์เดอะกรีนพอว์นตอนใหม่
ไอเดียเรื่องเชสดอตคอมเกิดขึ้นในปี 2005
ผมอยากสร้างมายสเปซสำหรับคอหมากรุก
เราเปิดเว็บอย่างเป็นทางการ ในเดือนพฤษภาคม ปี 2007
ถึงห้องโถงแล้ว อวยพรผมด้วย แล้วเจอกัน
แต่มันก็เป็นแค่เว็บเล็กๆ
ผมบอกปัดงานจากทั้งเฟซบุ๊ก ทั้งพาลันเทียร์ ทั้งยูทูบ
และทุกคนในซิลิคอนแวลลีย์ก็บอกเราว่า
หมากรุกไม่มีวันฮิตพอจะเป็นที่น่าลงทุน
และพวกเขาก็หัวเราะเยาะเรานิดหน่อย
เราเป็นไก่รองบ่อนมาตลอด
จนกระทั่งโควิดระบาด
วันนี้องค์การอนามัยโลก
ได้ประกาศอย่างเป็นทางการ ว่านี่คือการระบาดใหญ่ทั่วโลก
ลองนึกดูสิว่าไร้สวรรค์
แตนเพชฌฆาต…
น่าจะเป็นฟิลเตอร์นะ
ผมไม่รู้ว่าจะเอาออกยังไง
โรคระบาดมันบ้าบอมากๆ ครับ
แต่สำหรับโลกหมากรุก มันเหลือเชื่อเลยล่ะ
เราเห็นได้จากล็อกของเซิร์ฟเวอร์ และการลงทะเบียน
ประเทศไหนที่มีการล็อกดาวน์ ยอดลงทะเบียนจะพุ่ง
อิตาลีเป็นชาติแรกที่มีการล็อกดาวน์
ยอดลงทะเบียนในอิตาลี เปรี้ยง
ต่อมาก็อินเดีย ยอดลงทะเบียนในอินเดีย เปรี้ยง
แล้วก็ทุกๆ ประเทศ พอที่นั่นถูกล็อกดาวน์
ยอดลงทะเบียนก็จะพุ่งสี่ห้าเท่าในชั่วข้ามคืน
(หมากรุกกำลังบูม)
ผมนึกว่าเราจะเล่นหมากรุกกัน
ผมก็อยากเล่นหมากรุก
จากนั้นซีรีส์เรื่องเกมกระดานแห่งชีวิต ใน Netflix ก็ออกฉาย
คลื่นสองลูกนั้นพุ่งเข้าหากันแล้วก็กระฉูดเลย
ที่เชสดอตคอมเดือนนี้ มีสมาชิกใหม่มากกว่าสองล้านคน
จากที่เคยมียอดผู้ใช้งานรายวันหนึ่งล้านคน
เรามีผู้ใช้งานรายวันห้าหกล้าน เข้ามาเล่นหมากรุกกัน
มันบ้ามากๆ
ตอนนี้บริษัทมีมูลค่าเท่าไร
ก็คง… มูลค่าน่าจะเฉียดพันล้านดอลลาร์แล้วล่ะ
ผมเดาเอานะ
ผมสนไหม ก็ไม่เท่าไร แต่ผมเดาว่าเท่านี้
เชี่ย
ช่วงที่มีโรคระบาด เราคิดอยู่ตลอดว่า
ไหนคือโอกาสเติบโตต่อไปของเรา
นั่นมันเชี่ยไรเนี่ย
แล้วเราก็เห็นพวกอินฟลูเอนเซอร์ มาเล่นหมากรุกกันเพียบ
เราไม่เคยเห็นอะไรแบบนี้
ผมเลยได้รับหน้าที่ให้คัดสรรดาวดวงใหม่
และสร้างโปรแกรมสตรีมมิงขึ้นมา
- ต้องต่อเวลาแล้ว - นี่มันควีนแลกควีน
แดนนี่กลายมาเป็นคนที่อาจจะสำคัญที่สุด
ในวงการหมากรุกทั้งวงการ
วันนี้เราเปลี่ยนโลกหมากรุกอีกครั้ง
ผมรักพวกคุณ โชคดี
เราอยู่ในตำแหน่งที่เป็นผู้เฝ้าประตู
เป็นผู้ถือกุญแจสู่ความหวังและความฝันของบางคน
และทุกคนก็อยากเป็นดารา
ไสหัวไปได้แล้ว
แกแพ้หมดรูปแล้ว
ก่อนเกิดโรคระบาด ผมไม่รู้จักฮันส์ นีมันน์เลย
ผมรู้…
ฮันส์
แกแพ้โว้ย
พวกอินฟลูฯหมากรุกตัวเป้งๆ ทุกคน
พวกที่ตอนนี้มีผู้ติดตามหลักล้านน่ะ
พวกเขาโนเนมมาก่อน
แล้วเชสดอตคอมก็ปั้น… ก็สร้างอาชีพให้พวกเขา
โอเค ปิดฉากเขาเลย
หมากรุกกลายเป็นแฟชั่น กลายเป็นเทรนด์
แล้วเมื่อมีเทรนด์ ทุกๆ คนจะก็ติดตาม
โย่ ผู้ชมตั้ง 2,700 คน บ้าไปแล้ว
พวกนี้คือ… พวกคุณสนุกนี่หว่า
โอกาสน่ะมีอยู่เสมอ ขอแค่มองหา
ผมก็เลยเริ่มสตรีมในทวิตช์ทุกวัน
พวก นายดูทวิตช์เหรอ
- ฮันส์ นีมันน์ใช่ไหม - ฉันฮันส์ นีมันน์
โอ้เชี่ย โย่
เขาเป็นหนุ่มอเมริกันฝีมือฉกาจ
และความมั่นใจในตัวเองของเขาก็สูงชะลูด
มีวัฒนธรรมหน่อย ทำตัวเป็นผู้ใหญ่ แล้วมาลุยกันต่อเลย
เขาเป็นคนบ้าบิ่น
เย่
และมันก็สมเหตุสมผล ที่เราจะช่วยกันปั้นเขาให้เป็นดาวสตรีมมิง
ผมกลายเป็นคนที่ต้องคอยสอนเขา
พูดถึงผู้เข้าแข่งขัน พวกเขาพร้อมกันแล้วครับ
ทางด้านฮันส์ นีมันน์
เขามีโดริโทส ขนมสุดโปรดของเขา
เราปฏิบัติต่อกันในฐานะหุ้นส่วนอย่างเต็มรูปแบบ
และฮันส์ก็พิเศษสำหรับเรา
เรือไปอี-7
เอาไปแดก
ผมเคยมีแฟนคลับค่อนข้างเยอะ
ที่ผมโกรธ มันไม่ใช่การแสดง
แย่หน่อยที่ผมดันเป็นคนแบบนี้
ติ๊กต็อก ติ๊กๆ
สิ่งที่ทำให้ผมต่างจากสตรีมเมอร์คนอื่นๆ
คือคนอื่นๆ โคตรน่าเบื่อ ตรงกันข้ามกับผมที่ดูน่าสนใจ
หมอนี่ไหงฉลาดปานนี้
เอาล่ะ เล่นเกมช้าดีกว่า
ไม่เอาแบบลีลาท่าเยอะ เอาแบบช้าสุดๆ และคุมฟอร์มได้
ผมฮิคารุ นากามุระ
ผมเป็นแกรนด์มาสเตอร์
ตอนนี้เป็นอันดับที่สามของโลกในเกมกีฬาหมากรุก
ถ้าผมผิด คอมพิวเตอร์จะบอกคุณ แต่ผมว่าเดินขุนไปเอฟ-6 เป็นทางเดียว…
ฮันส์ ผมคงจะแข่งกับเขา
ถ้าเป็นเกมเร็วในเน็ต
ใครก็ดูออกว่าเขาเก่ง เรื่องนั้นไม่ต้องสงสัย
เดี๋ยวนะ ไม่นะ นี่มันบ้าชัดๆ
แต่ผมไม่ได้ใส่ใจพฤติกรรมบ้าๆ สไตล์เขาเท่าไร
สถาบันหมากรุกแบบดั้งเดิม ธรรมเนียมคือเราต้องทำตัวให้เหมาะสม
ถ้าชนะ เราจะพูดแค่ "ผมชนะ" และถ้าแพ้ก็ "เขาเดินได้ดีกว่าผม"
ยินดีด้วยครับผม
เดินได้เด็ดขาดมาก
แต่ฮันส์น่ะเพี้ยนสุดๆ
เวลาเขาแพ้ เขาจะแหกปากโวยวาย
และเขาจะพูดแบบนี้ตอนชนะ "ฉันน่ะเก่งที่สุดในโลก"
ฉันคือพระเจ้า
ทีนี้ก็นั่งลงแล้วรับชะตากรรมซะเถอะ
ครับ แล้วทำไมผมต้องแอ๊บล่ะ
บางคนชอบแบบนั้น บางคนก็ไม่ชอบ
ฉะนั้นถึงจะมีแฟนๆ ที่สนุก มันก็มีบางคนในวงการ
ที่ไม่ได้ชอบ และคิดว่ามันเป็นการไม่เคารพกัน
และมันไม่เหมาะสม สำหรับคนที่เป็นนักเล่นมืออาชีพ
ผมรู้ว่าผู้เล่นหลายคนจะพูดเรื่องนี้
"เขาทำงั้นทำงี้ทำไม"
และพวกเขาก็คิดว่ามันบ้าบอ
แต่ในโลกกีฬา มันไม่ได้บ้าอะไร ปกติจะตาย
อย่างแรกเลย คนทั่วไปน่ะโง่เง่าเต่าตุ่น
เพราะคำอธิบายของผมเนี่ยจะทำให้
พวกระดับเซียนกลายเป็นไอ้งั่ง
แล้วทำไมผมต้องยึดมาตรฐาน เรื่องความสุภาพและการทำตัวดีด้วยล่ะ
อย่างที่เขาว่าไง คนนิสัยดีน่ะแพ้เสมอ
และผมก็นิสัยไม่ดี
แย่หน่อยที่คนดีน่ะเป็นแชมป์ไม่ได้หรอก
(สตาแวนเกอร์ นอร์เวย์)
บางครั้งผมก็ว่ามันน่าแปลกใจสุดๆ เลย
ที่ผมคือคนที่เก่งที่สุดในโลกในบางเรื่อง
เพราะผมไม่ได้คิดว่า ตัวเองโดดเด่นอะไรเป็นพิเศษ
ผมรู้ว่าผมฉลาดอยู่พอตัว แต่ผมไม่ใช่อัจฉริยะ
ไม่ใช่คนที่สุดยอดอะไร
ผมรู้แค่ว่าเวลาที่ผมนั่งลงหน้ากระดานหมากรุก
ผมเก่งกว่าคนอื่นๆ
บางครั้งผมก็รู้สึกว่าตัวเองไม่สมควรได้รับ
บางครั้งก็รู้สึกว่าผมได้มันมาแบบง่ายๆ
มันน่าจะมีคนที่ทุ่มเทพยายามหนักกว่าผมเยอะ
แต่ก็มาได้ไกลไม่เท่า
แล้วคุณรู้อะไรเกี่ยวกับฮันส์บ้าง
ผมเคยเล่นกับเขาในเน็ตสองสามครั้ง
และบางครั้ง มันก็ตื่นตาตื่นใจดีนะครับ
เพราะอารมณ์ของเขามันจะขึ้นสุดลงสุดเลยล่ะ
ทุกคน เราได้เล่นกับแม็กนัสล่ะโว้ย
เราเล่นกับแม็กนัส คาร์ลเซ่น
ผมเป็นแค่เด็กหนุ่มที่ไม่ได้มองว่า ตัวเองมีแววจะได้เป็นแชมป์อะไร
แล้วจู่ๆ ผมก็ได้เล่นกับแม็กนัส
การได้เล่นกับแชมป์โลก ผู้เล่นที่ผมชื่นชมมานาน
แน่นอน ผมต้องตื่นเต้น
เชี่ยแม่ง
เขาเดินใช้ได้อยู่นะ แต่ผมก็ยังชนะเขาได้ค่อนข้างง่าย
รุกฆาต สนุกมากเลยล่ะ
เขาเป็นผู้เล่นที่ดี ที่บังเอิญเป็นคนอเมริกันพูดมาก
มันมีคลิปหนึ่งที่ผมย้อนกลับไปดู
และในคลิปนี้ ผมพูดว่า "คุณอาจไม่เชื่อในตัวผม"
"คุณอาจจะคิดว่าผมเพี้ยน แต่ว่า…"
มันจะมีสักวันที่ผมจะโค่นแม็กนัส
และขึ้นมาเป็นคนที่เก่งที่สุดในโลก
และพวกคุณจะได้อยู่กับผมในทุกๆ ย่างก้าว
มันมีการเดินทางอยู่เบื้องหลัง คนอยากจะเห็นเด็กที่เป็นมวยรอง
เอาชนะผู้เล่นเบอร์ท็อปๆ ของโลก
เราแม่งมีแกรนด์มาสเตอร์เพียบ
แล้วก็มีมาสเตอร์สากลตัวจ้อย คนที่ใครก็คิดว่าไม่ไหว
แต่แม่งคุณสมบัติถึงโว้ย
ผมได้รางวัลในเชสดอตคอม ราว 30,000 ดอลลาร์ต่อเดือน
ผมคือหนึ่งในสุดยอดผู้เล่นของเว็บไซต์
และผมก็เอาชนะพวกแกรนด์มาสเตอร์ทั้งหลาย
พวกเบอร์ท็อปๆ ของโลก
แล้วผมก็คิดว่าถ้าผมโค่นพวกเขาในเน็ตได้ ผมก็ต้องโค่นพวกเขาตัวเป็นๆ ได้สิ
ผมรู้ว่าผมต้องพิสูจน์ตัวเอง ให้วงการหมากรุกเห็นบนกระดานจริง
ในหมากรุกกระดานจริง ผู้เล่นสองคนจะมานั่งลงที่โต๊ะ
เราจะใช้นาฬิกาจับเวลา
แล้วก็เล่นกันแบบซึ่งๆ หน้า
ควีน… ไปคิง-4
เราใกล้ชิดกันบนกระดานจริง
เราจะได้ยินเสียงลมหายใจ ของคนที่นั่งอยู่ตรงข้าม
เห็นปฏิกิริยาที่พวกเขามีต่อทุกตาเดินของเรา
และเวลาชนะ เราจะเห็นความเจ็บปวด ในดวงตาของอีกฝ่าย เห็นจริงๆ นะ
ผมคิดว่าเราแยกมันแบบนี้ได้
การเล่นในเน็ตเป็นการเล่นแบบไม่จริงจัง
แต่เกมกระดานจริงนี่สิที่ถือเป็นของจริง
สำหรับผู้เล่นชั้นสูง การจัดอันดับบนกระดานจริง
ถูกใช้เป็นมาตรฐานหลักในปัจจุบันนี้
ระบบจัดอันดับในกีฬาหมากรุกตรงไปตรงมาสุดๆ
คุณจะเริ่มที่อันดับศูนย์
และที่จุดสูงสุดก็คือระดับของแชมป์โลก
มันอยู่ที่ประมาณ 2,800 หรือสูงกว่านิดหน่อย
ในตอนนั้น อันดับของผมอยู่ที่ 2,466
ไม่ได้พิเศษอะไร คนอายุเท่าผมหลายคนก็อันดับเท่านี้
แต่เป้าหมายสูงสุดของผม คือการเป็นมือหนึ่งของโลกให้ได้
และอะไรก็หยุดยั้งผมไม่ได้
ผมจึงตัดสินใจลงแข่งในรายการกระดานจริง
ตอนเรียนม.ปลายปีสุดท้าย
ผมต้องทุ่มสุดตัว ต้องลงทัวร์นาเมนต์ชั้นอ๋อง
ผมต้องไปยุโรป
ผมเริ่มที่สเปน ผมทำได้ดีในสามทัวร์นาเมนต์
อันดับผมเพิ่มขึ้นเยอะ จาก 2,488 ผมขึ้นมาเป็น 2,525
จากนั้นผมก็ไปอิตาลี
ผมเพิ่มอันดับตัวเอง
แล้วหลังจากนั้น ผมลงแข่งแบบไม่มีพัก
หนึ่งเดือนในเซอร์เบีย สองทัวร์นาเมนต์ต่อกัน
(อันดับของฮันส์) (2,565)
จากนั้นในเดือนมีนาคม ผมก็ลงทัวร์นาเมนต์ต่างๆ ในอิตาลี
ที่นั่นผมทำได้แย่สุดๆ
ผมติดแหง็ก ไม่ก้าวหน้า เงินก็ร่อยหรอ
แต่โชคดีที่จากนั้นผมไปมอนเตเนโกร
(มอนเตเนโกร)
ผมลงแข่งที่นั่นสองรายการ และชนะแบบท่วมท้น
อันดับกับความมั่นใจของผมเลยพุ่งทะยาน
ผมพิชิตทุกรายการ
(อันดับของฮันส์) (2,615)
ผมว่าผมดูออกนะ เรื่องที่โดยรวมแล้วเขาเป็นคนทะเยอทะยาน
เขาปักหลักอยู่ยุโรป
เขามีเล่นในทัวร์นาเมนต์แทบจะทุกวัน
และโดยรวมก็ทำได้ดี ทำให้อันดับเพิ่มขึ้น
ผมเป็นคนเพี้ยนสุดกู่ ผมลงแข่งในทุกรายการที่ลงได้
ผมชนะที่ฟิลาเดลเฟียอินเตอร์เนชันแนล
ชนะที่เวิลด์โอเพ่น
ชนะยูเอสจูเนียร์แชมเปียนชิป
แล้วผมก็ได้รางวัลคาปาบลังก้าที่คิวบา
ต่อจากนั้นผมก็ชนะอีกหนึ่งรายการที่สวีเดน
ผมทำลายสถิติเล่นมากกระดานที่สุดในหนึ่งปี
ผมเล่น 261 กระดานในปีเดียว
และอันดับของเขาก็เพิ่มขึ้นเรื่อยๆ เขาขึ้นไปถึงราวๆ 2,700
ซึ่งผมคิดว่าน่าจะเป็นท็อป 30 หรือ 40 ของโลก
เขาเป็นคนมีพรสวรรค์ และตอนนี้เขาก็เอามันมาใช้
เหมือนเขาเครื่องติด
ฮันส์ นีมันน์คือคนที่อยู่บนเส้นทาง
สู่การเป็นสุดยอดผู้เล่นตลอดกาลคนหนึ่ง
ผมถูกตั้งเงื่อนไข ถูกสั่ง ถูกรังแกมาทั้งชีวิต
"แกเป็นนักหมากรุกไม่ได้ แกหาเงินไม่ได้"
"แกต้องไปเรียนวิทยาลัย"
มันเลยเป็นช่วงเวลาที่พิเศษมากๆ ตอนที่ได้เห็นความฝันเป็นรูปเป็นร่าง
ผมเข้าสู่วงการหมากรุกชั้นสูงแบบนั้นเอง
แล้วพอได้เป็นส่วนหนึ่ง ชีวิตเราก็ดี
ผมได้รับอีเมลบอกว่า "เราอยากเชิญคุณมาไมอามี"
เราพร้อมสุดๆ แล้วสำหรับเอฟทีเอ็กซ์คริปโตคัพ
ไมอามีเอฟทีเอ็กซ์คริปโตคัพ เป็นงานแข่งหมากรุกอีสปอร์ตสุดยิ่งใหญ่
พวกเขาพาเหล่าผู้เล่นตัวท็อปมาไมอามี
จ้างพวกเขาให้อยู่โรงแรมชั้นดี
พวกเรารักหมากรุก ค่ะ
เรากำลังพูดถึงคนที่เทียบได้กับ ผู้เล่นเอ็นบีเอหรือเอ็นเอฟแอล
ของวงการเรา
มันคืองานแข่งหมากรุกที่ดังที่สุดงานหนึ่ง
และในฐานะดาวรุ่งที่พิสูจน์ตัวเองแล้ว
ฮันส์ นีมันน์ก็ได้รับเชิญด้วย
มันสำคัญกับผมครับ สำคัญเลยล่ะ
นั่นเป็นครั้งแรกเลยที่ผม…
รู้สึกตัวว่า เออ นี่มันเรื่องจริงแฮะ
และผมก็อยู่กับเหล่าสุดยอดผู้เล่นของโลก
สองปีก่อนหน้านั้น ผมยังบูชาพวกเขาอยู่เลย
ผมไม่คิดด้วยซ้ำว่าจะได้สนทนาวิสาสะกับพวกเขา
แล้วจากนั้นผมก็ได้นั่งนินทาชาวบ้าน กับพวกเขาตอนมื้อค่ำ
นั่นเป็นช่วงเวลาสำคัญที่ผมรู้สึกตัวว่า
"นี่คือเรื่องจริง ฉันกำลังจะเป็นตัวท็อป"
ผู้เล่นหลายคนที่ไต่ขึ้นไปถึงจุดสูงสุดได้
มักจะมีกระดานหรือจังหวะสร้างชื่อ ในช่วงต้นของอาชีพ
เช่นเกมชั้นยอด ผลงานการเล่นชั้นอ๋องที่คนจะพูดถึง
ถ้าถอยออกมาดู เราจะพูดว่า "สุดยอด พวกเขาถูกลิขิตมาให้ยิ่งใหญ่"
แต่ฮันส์ไม่เคยมีช่วงเวลาแบบนั้น
การจะเป็นมือหนึ่งได้ คุณต้องโค่นพวกมือหนึ่ง
เขายังต้องการความชอบธรรม
ครับ
และฮันส์ครับ ขยับเข้ามาใกล้ๆ หน่อยสิครับ
ผมคิดว่าคุณเป็นคนที่มีความมั่นใจล้นเหลือ
นี่เป็นก้าวแรกในการบดขยี้คนเหล่านี้
ในอีกหลายปีจากนี้หรือเปล่า
ครับ ผมอยากทำให้จิตใจพวกเขา รู้สึกว่าผมเหนือกว่าให้ได้
เขาคาดหวังอะไรจากทัวร์นาเมนต์นี้
เพราะเขาเป็นมวยรองอย่างเห็นได้ชัดในทุกเกม
และถ้าเขาคิดว่าเขาสามารถมาที่นี่
แล้วโค่นทุกคนได้ มันก็ออกจะเพ้อเจ้อไปหน่อย
แม็กนัสฝีมือไม่ตกเลยมานานแล้ว
ผมคิดว่ามันเป็นเพราะเขาเคยโค่นทุกคนในห้องนี้
ผมตั้งใจจะมาแทนเขา
เขาฝีมือระดับเดียวกับคุณเหรอ
ไม่อยู่แล้ว
ผมรู้สึกเหมือนเขาพยายามคอสเพลย์ เป็นนักเล่นหมากรุกระดับสูง
ถ้าพูดตามตรงน่ะนะ
ประโยคนั้นเลยทำผมแปลกใจนิดหน่อย
ขอบคุณทั้งคู่มาก
ฮันส์เริ่มต้นทัวร์นาเมนต์นี้ได้ห่วยมากๆ
เขาแพ้เกือบทุกกระดาน มันไม่เป็นไปตามที่เขาต้องการ
เมื่อวานนี้ฮันส์ นีมันน์แพ้ทั้งสามกระดาน
และศึกต่อจากนี้มันจะโหดหินสำหรับเขา
- พูดตามตรง เขาดูสิ้นหวัง - ใช่ค่ะ
เขาอยู่รอดถีง 15 ตาแทบไม่ได้ด้วยซ้ำ
ในบางด้าน เขาก็ขาดความเข้าใจโดยสิ้นเชิง
ฉะนั้นถ้ามีใครคิดว่าฮันส์ นีมันน์ จะสามารถเอาชนะแม็กนัส คาร์ลเซ่นได้
คนคงจะขำแน่ๆ
ไม่มีใครให้ความสนใจเรื่องนี้
คุณต้องแข่งกับแชมป์อันดับหนึ่ง คุณเตรียมการสำหรับศึกนี้ยังไง
แชมป์ระดับหนึ่งเหรอ อ้อ "อันดับหนึ่ง" แชมป์อันดับหนึ่ง
ผมดื่มสมูทตี้อร่อยๆ ไปสองแก้ว
แต่เรื่องของฮันส์ ไม่มีอะไรสมเหตุสมผลสักอย่าง
พูดตามตรงเลย เรื่องนี้ไม่สมเหตุสมผลสักอย่าง
ผมเป็นผู้เล่นอันดับหนึ่งของโลก มา 12 ถึง 13 ปีแล้ว
ผมชนะการแข่งมากมายหลายครั้ง หลายๆ ทัวร์นาเมนต์
ผมจึงย่อมรู้สึกมั่นใจ ในฝีมือการเล่นหมากรุกของตัวเอง
ผลงานของเขาไม่มีใครเทียบได้
และผมก็รู้สึกว่าเขาเองรู้ตัวดี
ว่าเขามีบารมีอยู่
พอถึงจุดหนึ่ง เราจะคิดว่า เขาไร้เทียมทานและไม่มีทางแพ้ใคร
เขาสร้างผลกระทบทางจิตวิทยาแบบนี้ได้
ผมเป็นผู้เล่นที่อันดับต่ำสุดที่นั่น แต่ผมไม่ใช่คนที่จะมาทำตัวหงอ
ผมคิดว่านี่คือโอกาส และผมจะคว้าไว้
ในแง่จิตวิทยา นีมันน์นับว่าเป็นคนเชื่อมั่นในตัวเอง
แต่เขาต้องเล่นให้ได้อย่างที่เชื่อด้วย
ตอนเริ่มเกม แม็กนัส คาร์ลเซ่น นักหมากรุกที่ยิ่งใหญ่ที่สุดตลอดกาล
ตำแหน่งหมากของเขาสวย
เห็นเลยว่าสถานการณ์ของฮันส์เลวร้ายมาก
ตำแหน่งหมากของแม็กนัสดีมากๆ ตัวเรือ ตัวควีน ตัวบิชอป
สองสามตาจากนี้ ฮันส์คงเอาตัวรอดได้ยาก
จุดที่น่าสนใจตอนนั้นก็คือฮันส์ได้ตัดสินใจ
เปลี่ยนทางหมากที่ดูจะเป็นคิงไซด์เสียรูป มาเป็นการบุกแทน
- ผมชอบที่ฮันส์ทำอยู่นะครับ - ตอนนี้เขาเล่นได้ดีเลย
ถ้ายังเดินได้แบบนี้ เขาก็มีสิทธิ์ชิงชัยกับแม็กนัสได้จริงๆ
เรือของเขากำลังโลดแล่น หมากของแม็กนัสเสียรูปอย่างสิ้นเชิง
น่าประทับใจมาก
หมากสีดำประสานงานกันดีมาก
และมันไม่สมเป็นแม็กนัสเลย ที่เดินแบบนี้น่ะ
เกมนั้นผมไม่มีโอกาสชนะเลยสักนิด ซึ่งมันแปลกมากๆ
เพราะฝีมือเราไม่ได้เท่ากัน ผมเก่งกว่าเขาหลายขุม
มันมีหลายจังหวะที่ผมจะเลือกทางเสมอก็ได้
แล้วก็แสดงความเคารพแชมป์ผู้ยิ่งใหญ่
แต่แย่หน่อยที่เรื่องนั้นไม่อยู่ในหัวผม
ผมแพ้แบบราบคาบ
เขายอมแพ้ครับ ว้าว ผมพูดไม่ออกเลย
น่าเหลือเชื่อจริงๆ
ผู้เล่นที่อันดับต่ำที่สุดในทัวร์นาเมนต์ ฮันส์ นีมันน์เริ่มต้นได้อย่างน่าทึ่ง
เขาชนะอันดับหนึ่งของโลก
นี่คือปฏิกิริยาของฮันส์ที่ไมอามี
ฮันส์ เมื่อวานนี้คุณทำได้แย่มาก
แต่วันนี้คุณเปิดฉากด้วยผลงานชั้นยอด ช่วยสรุปเรื่องนี้ให้ฟังหน่อย
หมากรุกพูดแทนไปหมดแล้ว
มันพิเศษหรือเปล่าครับ ที่พิชิตแม็กนัสได้แบบนี้ ฮันส์ครับ
หมากรุกพูดแทนไปหมดแล้ว
มันพิเศษหรือเปล่าครับ ที่พิชิตแม็กนัสได้แบบนี้ ฮันส์ครับ
บทสัมภาษณ์หลังจบเกมกลายเป็นไวรัล
มันแพร่ไปทั่วทวิตเตอร์และเรดดิต
มีบางคนบอกว่า "ทำแบบนั้นได้ไง"
แต่ก็มีคนที่บอกว่า "ดูนั่นสิ ปังเว่อร์ ลุยเลย ฮันส์ นีมันน์"
แล้วคิดว่าผมอยู่ฝ่ายไหนล่ะ
(เขามาว่ะ)
มีคนจำนวนมากทีเดียว ที่ไม่อยากเห็นแม็กนัสชนะทุกรายการ
และมันก็เหมือนไอ้หนูมวยรองคนนี้โค่นแม็กนัสได้
และเขาก็แหย่แม็กนัส
ผมไม่เข้าใจเลย เขาชนะแบบงดงามแต่ก็ยังโกรธอยู่ดี
เขาเป็นบ้าอะไรก็ไม่รู้ คือมันก็ตลกดีแต่ก็พิลึกเหมือนกัน
อย่างที่บอก พอเห็นบทสัมภาษณ์ ผมก็คิดว่า
"นี่แหละสิ่งที่วงการหมากรุกเฝ้ารอ"
แล้วจากนั้นทุกคนก็พูดแบบว่า
บางทีหมากรุกอาจพูดแทนจริงๆ
เพราะฮันส์ไม่รู้เลยว่าตัวเองทำอะไร
เขาได้คนอื่นช่วย
ผมไม่ได้ถูกฝึกมาให้เป็นนักหมากรุกชั้นสูง
ผมเปลี่ยนโรงเรียนแปดครั้ง และย้ายไปไหน ผมก็โดนรังแก
เพราะผมเป็นไอ้เนิร์ดหมากรุก
ตอนผมอายุ 13 ผมเลยนั่งรถไฟ จากคอนเนตทิคัตไปนิวยอร์ก
เพื่อไปแข่งเกมเร็วหาลำไพ่
ทำอะไรเนี่ย ก็อยู่บนกระดานนั่นไง ดูสิ
ที่นี่คือวอชิงตันสแควร์พาร์กที่แสนโด่งดัง
และโต๊ะหมากรุกก็อยู่ตรงนี้ครับ
ผู้เล่นระดับสูงหลายคนในนิวยอร์กมาที่สวนแห่งนี้
ผมต้องชนะหมอนี่แบบราบคาบ
และพวกเขาจะใช้ทุกวิธีเพื่อชิงเงินคุณไป
ไม่ชอบหรือไง เรียงหมากเลย
ผมไม่ได้เล่นหมากรุกรูปแบบที่เป็นทางการ
บ๊ายบาย
ผมทำอะไรด้วยวิธีของตัวเอง และทางที่ผมเลือกก็ไม่เหมือนใคร
นักหมากรุกล่ะ มาเลย
ผมรู้คุณเป็นใคร และผมรู้ว่าคุณทำอะไรเมื่อหน้าร้อนที่แล้ว
ฮันส์ยอดกว่าใครและใหม่กว่าเพื่อน
เขาเป็นแชมป์เวิลด์จูเนียร์แชมเปียนชิป
แต่กว่าเขาจะได้เรียนรู้ก็คือตอนที่เขามาที่นี่
แล้วเขาก็หัดเล่น
สิ่งแรกที่คุณจะได้เรียนรู้เกี่ยวกับหมากรุกในสวน
ซึ่งคุณต้องสู้จนวินาทีสุดท้าย ก็คือการยอมแพ้ไม่ทำให้ใครชนะ
คุณสามารถคุมเกมได้ แม้แต่ตอนที่กำลังจะแพ้
แต่คนไม่รู้เรื่องนั้น
แต่หัวใจมันอยู่ที่การควบคุม การคุมเกมให้อยู่หมัด
เอาเลยโพ
พยายามอยู่เนี่ย หมอนี่คือหนึ่งในคนที่เทพที่สุดในโลกนะ
ถ้าอยากเก่ง เราก็ต้องผ่านความลำบากทรมาน
ให้ตาย หมอนี่คือมูฮัมหมัด อาลี ของวงการหมากรุกชัดๆ
คุณมีประสบการณ์มากกว่าผม
ประสบการณ์สำคัญที่ไหน
ตั้งแต่ต้น ฮันส์ก็เป็นคนที่เก่งที่สุดในยุคของเขา
เขาไม่ใช่แค่เก่งมากเฉยๆ นะ แต่เขายังเดินหมากแบบดุดันด้วย
ไม่ผิดกฎ ไสก้นไปได้แล้ว ไอ้หนู
ไสก้นไปเลย
ผมอยากให้พวกเขารู้ว่าผมไม่กลัวพวกเขา
ถ้าคุณเป็นเด็กที่เล่นกับคนอายุ 56 ได้แบบสบายๆ
ก็ไม่มีอะไรข่มขวัญคุณได้อีก
ตอนที่คุณเห็นคู่ต่อสู้กำลังลำบากแบบเต็มตา
และรู้ว่าเขาโดนเข้าแล้ว ความรู้สึกตอนนั้นมันสุดยอด
เพราะคุณรู้ว่าคุณโคตรเก่ง ส่วนพวกเขาไม่
แต่เขาเก่งนะ เขาเก่ง
ฮันส์แผ่รังสีแบบนี้ออกมาได้
เขาจะแผ่รังสีคุกคามใส่คุณ และทำให้คุณหมดกำลังใจ
เขาเป็นปีศาจของแท้
และการที่ฮันส์เป็นปีศาจมันงดงามก็ตรงที่
เราอยู่ในนิวยอร์ก เขาคือปีศาจของเรา
ประเด็นคือกว่าจะมาถึงจุดนี้ ผมต้องฝ่าฟันอะไรหลายต่อหลายอย่าง
และยิ่งมันท้าทายเท่าไร ผมก็รู้สึกว่ามันยิ่งน่าตื่นเต้น
เมื่อรู้ว่าทุกคนอยากให้ผมพลาด
และมันก็ทำให้ผมมีความสุข
มันยิ่งผลักดันผม มันช่วยเติมเชื้อไฟให้
นี่แหละครับ รายการที่เก่าแก่ที่สุด
ขอต้อนรับทุกท่านสู่วันแรกของซิงฟิลด์คัพ
ซิงฟิลด์คัพเป็นรายการอันทรงเกียรติ
สิบสุดยอดผู้เล่นของโลกจะมาแข่งกัน
และที่สำคัญก็คือนี่เป็นรายการแข่งหมากรุกอาชีพ
ที่มีผู้ชมมากที่สุด
(เซนต์หลุยส์ อเมริกา)
ตอนที่มีประกาศว่า ฮันส์จะลงแข่งซิงฟิลด์คัพด้วย
คนก็ซุบซิบกันใหญ่
ผู้เล่นที่อายุน้อยมากๆ จากนิวยอร์ก ฮันส์ นีมันน์
คนรู้สึกแบบว่ามันไม่น่าเชื่อเลยที่ผู้เล่นคนนี้
ไต่อันดับขึ้นมาเร็วปานนี้
ภายในช่วงเวลาสั้นๆ
ผมขยับจากการเป็นนักเรียนม.ปลาย
มามีภาษีเท่ากันกับพวกสุดยอดผู้เล่น
มันเหมือนอยู่ดีๆ ผมก็ตื่นจากความฝันทั้งหลาย
ความฝันวัยเด็กของผม แล้วมันก็กลายเป็นจริง
รายการนี้กำลังดำเนินอยู่ข้างใน พวกเรามาที่นี่เพื่อเชียร์ฮันส์
เรามีป้ายเล็กๆ ขำๆ นี่มาด้วย และใช่ค่ะ เรามาที่นี่เพื่อเชียร์เขา
มีสาวๆ สองสามคนมาที่โถงจัดงานแข่ง
เห็นว่าเป็นแฟนคลับฮันส์ นีมันน์
ฉันว่าเขาไม่รู้หรอกว่าเรามา ฉันเลยหวังว่าเขาจะออกมาพบพวกเรา
เรารักเขาค่ะ
ผมไม่ได้จ้างพวกเธอให้มางาน ในฐานะแฟนคลับฮันส์ นีมันน์ ไม่ครับ
มันเห็นได้ชัดว่าความตึงเครียดกำลังก่อตัว
พวกผู้เล่นระดับท็อป ไม่มีใครเชื่อใจฮันส์ นีมันน์
พวกเขาเหล่านี้มีกลุ่มก๊วนของตน
และมันก็ไม่ใช่แค่การแบ่งแยกชนชั้น
แต่พวกเขาผ่านมาก่อน พวกเขาสร้างผลงาน พวกเขาทำสำเร็จ
และคนก็แบบว่า "คุณมาทำอะไรที่นี่น่ะ"
ผมมองไปรอบๆ และคิดว่า "ฉันน่าจะเข้ากับยอดนักหมากรุกในห้องนี้ได้"
หลายคนกังวลเรื่องฮันส์ นีมันน์ จะแข่งหมากรุกกระดานจริง
พวกเขาไม่รู้ว่าพอเป็นกระดานจริง เขาจะทำอะไรได้บ้าง
พวกเขากลัว หวาดระแวง
ผู้เล่นมากขึ้นเรื่อยๆ ที่เริ่มดูน่าสงสัย
เราได้แต่คาใจว่ามันเกิดอะไรขึ้น
มีผู้เล่นมากกว่าหนึ่งคนที่คิดจะถอนตัวในรายการนี้
และผมก็ได้แต่เดาว่าเพราะอะไร
ผมลองคิดดูเกี่ยวกับคำถามที่ว่า
งานนี้จะเป็นการโชว์ฟอร์มเด่น โดยผู้เล่นคนเดียว…
หนุ่มในจอน่ะเหรอ
เขาคงชนะใสแจ๋ว
ก่อนจะถึงซิงฟิลด์คัพ
ยังไม่มีสักคนสงสัยว่าตัวเต็งอันดับหนึ่งจะเป็นใคร
เรามีแม็กนัส คาร์ลเซ่น ยอดผู้เล่นตลอดกาล
แต่จากนั้นเรื่องน่าแปลกใจก็เกิดขึ้น
น่าแปลกใจจริงๆ ครับ พอดูอันดับผู้นำในรายการที่น่าตื่นเต้นนี้แล้ว
ผมเอาชนะพวกเขาทุกคนตั้งแต่เริ่มรายการ
ฮันส์ทำผลงานได้อย่างยอดเยี่ยม
- น่าตื่นเต้นจริงๆ แหละ - ใช่เลยครับ
ฮันส์เริ่มต้นได้สวยมากๆ
เขาเสมอในกระดานแรก กับเลวอน อาโรเนียน ผู้เล่นชาวอเมริกัน
รอบสอง
เขาชนะแบบชวนอึ้ง
ในนัดที่แข่งกับผู้เล่นอาเซอร์ไบจัน ชากรียาร์ มาเมดีอารอฟ
เขาโค่นอีกฝ่ายในพริบตา
คุณจะยโสก็แล้วแต่
จะเชื่อมั่นก็แล้วแต่ แต่พวกเขาไม่ได้เก่งไปกว่าผม
แม็กนัสดูเกมของผม
เอาเป็นว่า ผมว่าเขาประทับใจนะ
(วันที่ 3)
เรามีสองดารานำ และพวกเขาจะเผชิญหน้ากันที่นี่ ณ บัดนี้
นี่น่าจะเป็นโอกาสครั้งใหญ่ที่สุด ในฐานะนักหมากรุกของผม
ผมจำได้ว่าผมกังวลมาก ว่าเขาจะเดินหมากเปิดเกมยังไง
หมากเปิดเกมมันสำคัญ
ผมเลยตัดสินใจ ผมจะต้องทำสภาพจิตใจให้ดี
เตรียมพร้อมสู้ และคว้าทุกโอกาสที่เข้ามาไว้
และนี่ก็คือศึกระหว่างผู้นำของเรา ใช่ครับ
แม็กนัสเปิดด้วยการเดินเบี้ยไปดี-4 ไม่แปลกเลย
ผมคิดว่าถ้าคุณอยู่ในสถานการณ์ ที่เชื่อใจคู่แข่งของคุณไม่ได้
ในทางจิตวิทยา คุณเสียเปรียบอย่างมาก
ฉะนั้นผมเลยตั้งใจไว้ว่า ผมจะพยายามเซอร์ไพรส์เขา
ตอนที่เปิดเกม
ผมเลือกไลน์เดินที่คนไม่ค่อยใช้
เปิดเกมกระดานนี้ แม็กนัสมาแปลกครับ
ลำดับการเดินแบบนี้ถูกเลือกใช้เพื่อหลอกล่อคู่แข่ง
พูดตามตรง วิธีแบบนี้เป็นความถนัด ของแม็กนัส คาร์ลเซ่น
มันเป็นไลน์เดินที่เสี่ยงนิดๆ
และเขาก็เลือกตาเดินที่ดีที่สุด
ดูเหมือนว่าฮันส์จะเตรียมตัวมาดี แม้กระทั่งเกมนี้
เห็นได้ชัดว่าฮันส์ ถึงเขาจะเริ่มแบบคลุมเครือ
แต่เขารู้ว่าตัวเองทำอะไรอยู่
เทียบกับเขาคนที่ผมรู้จักมาก่อน ผมคิดว่าเขาไม่ได้เก่งขนาดนั้น
และผมก็ไม่ชอบสถานการณ์ ณ ตอนนั้นเลยสักนิด
ผมคอยกดดันเขาไปเรื่อยๆ แบบช้าๆ
แล้วเขาก็พังทลาย
ผมไม่เคยเห็นแม็กนัสทำท่าทางไม่สู้ดีแบบนี้มาก่อน
เขาดูจะตัวสั่นเพราะรูปเกม ณ ตอนนี้
มันน่าแปลกใจมากที่… เขาดูไม่มีโอกาสชนะเลย พูดตรงๆ
ผมรู้สึกว่าตัวเองกำลังเล่นอยู่กับคนที่วางท่า
เหมือนไม่ได้พยายามอะไรมากมายในเกมนี้เลย
เขาเหมือนบอกว่า "อืม ฉันเก่งกว่านาย"
"ฉันชนะนาย นี่เรื่องธรรมดา"
ผมคิดในใจ นี่มันเหมือนที่ไมอามีอีกแล้ว
เหมือนตอนนั้นเขาก็แค่ปั่นประสาทผม
บางครั้งผมก็สงสัยว่า มันคุ้มค่าไหมที่ผมยอมเสียสละช่วงเวลาวัยเด็ก
คุ้มค่าไหมที่ยอมโดนแกล้ง
มันคุ้มค่าไหมที่ใช้ชีวิตคนเดียว
เราจะมีความคิดแบบนี้
แต่ความคิดพวกนั้นก็จะหายไป
แล้วผมก็แค่สนุกกับช่วงเวลาของผม
คิดถึงเที่ยวบินเฟิสต์คลาสเที่ยวบินต่อไป
ณ จุดนั้นผมหัวเสียสุดๆ
ผมโกรธจัด
ผมรู้สึกว่ามันไม่ถูกต้อง
ไม่เลย
การแข่งจบลงแล้วครับ จับมือกันแล้ว
ว้าว น่าตกใจจริงๆ
ผมดีใจเมื่อคิดว่า
เขาเป็นหนึ่งในตัวท็อปของโลกมานาน และผมได้ทำลายเขา
ผมว่าเขาคงเสียกำลังใจไม่น้อย
เพราะเขาแพ้ให้กับไอ้งั่งอย่างผมเนี่ย
สำหรับแชมป์โลก การแพ้ผมคงขายหน้าน่าดู
ผมสงสารเขาจัง
ครับ ผมว่าจุดที่แปลกในสัมภาษณ์คราวนั้น
คือตอนที่เขาอธิบายบางตาเดินของตัวเอง
มันไม่สมเหตุสมผลเลย
อันที่จริงผมโชคดีมาก ที่เขาเดินหมากเปิดกระดานแบบนี้
- ผมเพิ่งดูมันวันนี้ และ… - คุณเดาไว้แต่แรกงั้นเหรอ
ไม่ได้เดาไว้ แต่ฟ้าบันดาลให้วันนี้ผมเปิดดูพอดี
หมากต้นกระดานมีความเป็นไปได้มากมาย เรามีเวลาไม่พอจะตั้งชื่อให้กับ
ความเป็นไปได้นับพันๆ บนกระดานหมากรุก
ฉะนั้นการที่เขาบอกว่าจากหมื่นรูปแบบ เขาเลือกดูอันนี้พอดี
และคิดว่า "เอาล่ะ ก่อนการแข่ง ฉันจะโฟกัสที่กลหมากชุดนี้"
คือ… ใครฟังก็รู้สึกไม่สมเหตุสมผลทั้งนั้นแหละ
- แต่มันเป็นไปได้ไหม ได้สิ คือ… - ได้ โอกาสหนึ่งในหมื่น
สิ่งผิดปกติเกิดขึ้นได้
ผมก็ไม่รู้ว่าทำไมถึงเลือกดูไอ้เรื่องบ้าๆ นี่
มันเป็นปาฏิหาริย์ที่บ้าบอสุดๆ
คำนั้นใช้อธิบายสิ่งผิดปกติได้ดีเลยล่ะ
ปาฏิหาริย์ที่บ้าบอ
- เป็นคำตอบที่ใช้ได้เลย - มันก็โอเค แต่นั่นน่ะแค่เริ่มต้น
ฮันส์ ขอบคุณที่มาร่วมกับเรา คุณตรงไปตรงมาตามเคย
ยินดีด้วยนะครับกับผลงานที่ทำได้
นี่เป็นวันที่สำคัญของคุณ คุณพิชิตแชมป์โลกได้
ขอบคุณที่มาครับ
พอผมกลับมาถึงห้องพักที่โรงแรม ผมแทบจะอยู่ในภาวะเคลิ้มสุข
แบบว่าผมทำสำเร็จ
และจากนี้ชีวิตผมจะดี ผมจะเป็นนักหมากรุกชั้นนำ
เป็นหนึ่งในคนที่เก่งที่สุดในโลก ผมเข้านอนพร้อมความรู้สึกแสนสุดยอด
ผมดูการแข่งระหว่างฮันส์กับแม็กนัส
ที่โรงแรมในเซนต์หลุยส์
ผมออกจะรู้สึกสงสารแม็กนัสนิดๆ
ผมรู้ว่าเขาคงหงุดหงิด มันเหมือนเขาไม่ได้โชว์ฝีมือจริงๆ ออกมา
ผมไม่ได้สงสัยเลยว่ามันเกิดอะไรขึ้นกันแน่
จนกระทั่งได้เจอแม็กนัสที่กลับมาจากโถงจัดงาน
แม็กนัสทำท่าประมาณนี้ แบบว่า "นี่มันอะไร"
และผมก็คิดในใจ "อะไรน่ะ" จากนั้นเขาก็อธิบายว่า
เขารู้สึกสงสัยอย่างแรงมาตั้งแต่ช่วงต้นเกมแล้ว
คนที่เล่นอยู่นี่ไม่ใช่ฮันส์ เขากำลังเล่นกับคอมพิวเตอร์
ผมถามว่า "หมายความว่าไง" "เขาโกง"
ผมรู้สึกว่าผมไม่ได้กำลังเล่นกับคนจริงๆ
วงการหมากรุกมีการเล่นตุกติกมาหลายร้อยปีแล้ว
ย้อนกลับไปถึงยุคเครื่องกลเติร์กโน่นเลย
ผู้เล่นมากมายแพ้ให้กับ สิ่งที่เหมือนพลังซึ่งมองไม่เห็น
แต่จริงๆ มันมีคนซ่อนอยู่ใต้กระดาน และคอยเดินหมากอยู่
นี่เป็นกลหลอกตาง่ายๆ
ถ้าคิดถึงการเล่นตุกติกในยุคนี้
มันคือการเข้าถึงคอมพิวเตอร์หมากรุก เพื่อสร้างความได้เปรียบเหนือคู่แข่ง
เราเดิน แล้วเราก็ดูการเดินของศัตรู
จากนั้นก็ฟังคอมพิวเตอร์บอกว่า "เดินช่องนี้ดีที่สุด" แล้วเราก็เดินตาม
มันคือผลรวมของภูมิปัญญามนุษย์ และปัญญาประดิษฐ์
ถ้ามีคอมพิวเตอร์หมากรุก
คุณก็จะชนะแม็กนัส คาร์ลเซ่น ทั้ง 1,000 กระดานที่เล่นกับเขา
และมันก็หาได้จากทุกที่
มันเข้าถึงได้ง่ายดายมากๆ
ฉะนั้นสำหรับการโกงในเน็ต คุณแค่ต้องเอื้อมหยิบโทรศัพท์
ป้อนการเดินเข้าไป แล้วไปต่อจากตรงนั้น
แต่การโกงบนกระดานจริงมันยากเอาการ
และสาเหตุหลักก็คือ มันมีกำแพงที่สูงกว่ามากคอยกั้นอยู่
ในกีฬาประเภทอื่นๆ การโกงจะเริ่มก่อนการแข่ง
ไฮฟาสต์บอล
แล้วเจอกันใหม่
ได้ 9.79 ครับ
แต่กับหมากรุก คุณต้องโกงในระหว่างการแข่งเลย
ถ้ามีคนขอความช่วยเหลือจากคอมพิวเตอร์ พวกเขาก็จะไร้เทียมทาน
ผมรู้ว่าตอนนั้นผมกำลังจมกับความคิดในหัว
ผมรู้ตัวทั้งตอนนั้นแล้วก็ตอนนี้
แต่นั่นคือสิ่งที่ผมรู้สึก
ทั้งที่ไมอามี รวมถึงที่ซิงฟิลด์คัพ
หมอนี่คือคนที่สามารถเล่นตุกติกได้
มันเป็นสถานการณ์ที่ไม่น่าอภิรมย์ แต่ก็… นั่นแหละ
ความรู้สึกแย่ที่ต้องเห็นลูกเราทรมาน
อย่างตอนที่เล่นหมากรุกเนี่ย มันหนักหนามาก
เห็นได้ชัดว่าฮันส์เป็นคนประเภทที่ไว้ใจไม่ได้
เขามีสิทธิ์จะเป็นภัยคุกคามต่อวงการหมากรุก
ฉะนั้นถ้าเราสงสัยว่ามันมีลับลมคมใน
ผมก็อยากได้ความชัดเจน
ไม่ทางใดก็ทางหนึ่ง
แม็กนัสบอกว่าเขาจะไปหาฮันส์ ไปเคาะประตูห้องถาม
"บอกมา มันเกิดอะไรขึ้น"
แต่นั่นน่าจะไม่ได้ผล แถมมันยังดูจาบจ้วงนิดๆ
เราเลยต้องคุยกับคนที่อาจจะมีข้อมูลเรื่องนี้
และผมก็บอกว่า "พ่อเพิ่งประชุม กับแดเนียล เรนช์เมื่อตอนเช้า"
"พ่อรู้ว่าเขาจะบินกลับบ้าน
แต่พ่อน่าจะลองถามเขาดูได้ ว่าเขาพอรู้อะไรไหม"
ทุกอย่างเกิดขึ้นเร็วมาก
พอเครื่องลงจอด ผมก็เห็นข้อความจากเฮนริก คาร์ลเซ่น
เขาบอกว่าถ้าผมสะดวกคุยก็ให้โทรหาเขา
และเขาก็บอกว่า "ผมรู้ว่าคุณจะถามเรื่องอะไร"
ผมเลยคิดว่า "ว้าว"
เขาถามว่าฮันส์ นีมันน์เคยถูกจับได้ ว่าเล่นโกงในเชสดอตคอมหรือเปล่า
และถ้าเป็นคนส่วนใหญ่ เราจะเลี่ยงไม่ตอบตรงๆ
ก็มันไม่ใช่ธุระของคุณนี่ แต่กับบางคน เราก็จะบอกความจริง
เราไม่ได้อยากสร้างข่าวฉาวให้มันได้อะไร
และเราก็ไม่ได้คิดจะทำให้ใครเสื่อมเสีย
แต่ความจริงก็คือ ถ้าพวกเขาบอกว่ารู้ ก็แปลว่ารู้จริง
ตอนที่เราเจอคนเล่นตุกติก บนเชสดอตคอมครั้งแรก
เราเจอวิกฤตการดำรงอยู่ครั้งสำคัญเลย
ถ้าเราไม่ได้รับความเชื่อใจ จากผู้เล่นที่เล่นบนแพลตฟอร์มของเรา
วงการหมากรุกออนไลน์ก็คงจะตาย
เราเลยเริ่มดูตัวเลข แล้วก็สร้างอัลกอริทึมตรวจจับการโกงขึ้นมา
เพื่อให้เราเข้าใจว่าแบบไหนคือมนุษย์เล่น และแบบไหนคือเหนือกว่ามนุษย์
แล้วเคยมีครั้งไหนไหมครับ ที่มีคนถูกกล่าวหาว่าตุกติกตอนเล่นออนไลน์
และคุณแบบ… คุณแทบไม่อยากเชื่อ
คุณคิดแบบว่า "ฉันรู้จักคนคนนี้ พวกเขาเป็นเพื่อนกัน"
เคสของฮันส์ นีมันน์ไง
ผมเป็นหัวหอกที่ตีตกเคสนี้
ในปี 2020 ระหว่างที่เกิดโรคระบาด
เริ่มมีการซุบซิบกัน ในหมู่ทีมงานของเราสองสามคน
พวกเขาเชื่อว่าฮันส์โกง
ผมไม่อยากจะเชื่อ
แต่ว่าผมบาดเจ็บ
เราทุ่มเททรัพยากร และแรงกายแรงใจมหาศาล
รวมถึงความรักด้วย บอกตรงๆ ให้กับศักยภาพทางอาชีพของฮันส์
แย่หน่อยที่เมื่อเราลองตรวจสอบดูดีๆ
เราพบว่าฮันส์เล่นตุกติก
แบบก้ำกึ่งตั้งแต่วันแรกที่สมัครเชสดอตคอม
เยี่ยม
โคตรเยี่ยม เย่
เราต้องทำสิ่งที่จำเป็นต้องทำ
การบอกใครสักคนว่าเราจับได้ที่เขาเล่นตุกติก
เป็นเรื่องที่ผมพูดมาจนคล่องปากแล้ว
แต่… สายนี้มันแปลกตรงที่ฮันส์เริ่มปฏิเสธทันทีเลย
"ไม่ๆ คุณพูดเรื่องอะไรน่ะ" ทำนองนี้แหละ
และทันทีที่ผมบอกเขาว่า เขาหมดสิทธิ์โต้แย้งเรื่องนี้
เขาก็ร้องไห้ออกมา
สิ่งที่เขากังวลมากที่สุดก็คือ
"ถ้าคุณปิดบัญชีผม แล้วผมหายไป คนก็จะรู้ว่าผมเล่นโกง"
แต่ฮันส์โชคดี ผมตั้งใจจะช่วยเด็กคนนี้หาทางออก
เขาจะปิดบัญชีของตัวเอง
เขาจะบอกแฟนๆ ว่า เขาทำไปเพราะอยากเริ่มต้นใหม่
ด้วยชื่อผู้ใช้งานใหม่สำหรับสตรีมอย่างเดียว
ถ้าเขาทำแบบนั้น เขาก็จะคุมสิ่งที่คนพูดกันในชุมชนได้
ว่าเขาไม่ได้ถูกปิดเพราะเล่นโกง
แต่พูดตามตรง ตอนนั้นฉันแปลกใจนะ ที่เห็นนายใจดีขนาดนี้
ก็ผมไม่อยากให้มีข่าวฉาว
ผมยังเปิดโหมดอาจารย์ โหมดพี่ชาย แต่ตอนนั้นแหละที่บนสนทนาชักแปลกๆ
เขาเริ่มถามเรื่องที่มันเฉพาะเจาะจง
แบบ "ผมเล่นตุกติกในเกมไหนบ้าง"
อัลกอริทึมมันทำงานยังไง
คุณคิดว่าผมเคยโกงบนกระดานจริงไหม
ผมรู้สึกเหมือนกับว่า เขาตั้งใจจะฟันธงว่าเราจับไต๋เขาได้ยังไง
ช่วงตรงนั้นของสายนั้น ผมจำได้ไม่ลืมเลย
"ฉิบหายแล้ว เราไว้ใจเด็กคนนี้ไม่ได้อีกแล้ว"
ฉะนั้นในตอนที่ผมคุยกับแม็กนัสและเฮนริก
ในระหว่างซิงฟิลด์คัพ
ผมก็คิดเหมือนกันว่า ฮันส์อาจเล่นตุกติกบนกระดานจริง
สำหรับผม นั่นมันเหมือนกับ… มันคือคำยืนยันที่ผมต้องการ
หมอนี่เล่นโกง
(วันที่ 4)
ทำไมกัน
ทำไมเขาถึงไม่มาแข่ง
ไม่เคยมีเรื่องแบบนี้มาก่อน
นี่คือซิงฟิลด์คัพ ไม่ใช่รายการโนเนมที่คุณจะทิ้งดื้อๆ ได้
จู่ๆ คุณจะไม่มาแข่งเฉยๆ ไม่ได้
ผมเลยสันนิษฐานว่า…
เขาคงมีเหตุผลบางอย่าง ที่ทำให้ไม่อยากเล่นรายการนี้แล้ว
คู่เล่นของเขาคงคิดว่า
"ให้ตาย อุตส่าห์มาแข่งกับแชมป์โลกหมากรุก
แต่เขาไม่มาซะงั้น"
ผมได้รับแจ้งมาว่ามีข่าวด่วนครับ
แชมป์โลกหมากรุกแม็กนัส คาร์ลเซ่นได้โพสต์ทวีต
อเลฮานโดร บอกหน่อยครับว่าทวีตอะไร
"ผมถอนตัวจากรายการนี้
ผมมีความสุขเสมอ เวลาได้เล่นในชมรมหมากรุกเซนต์หลุยส์
และผมหวังว่าจะได้กลับมาในอนาคต"
ผมขอไม่พูดก็แล้วกันครับ
เพราะถ้าพูดไป ผมต้องซวยแน่ๆ
ซวยสุดๆ และผมก็ไม่อยากจะเจอปัญหาใหญ่
ตายแล้ว
มันรู้ได้ทันทีเลยว่า ทวีตนี้ของแม็กนัสตั้งใจจะสื่ออะไร
เรื่องนั้นไม่ต้องสงสัยเลย
ทั้งสำหรับผม และผู้เล่นระดับท็อปคนอื่นๆ
โดยเฉพาะเมื่อเรารู้ด้วยว่า ที่หลังฉาก คนพูดกันว่ายังไง
มันชัดเจนว่านี่คืออะไร เขากล่าวหาว่าผมโกง
ผมไม่อยากเชื่อเลย
ผมไม่เข้าใจสักนิด ที่คุณคิดว่าเรื่องพรรค์นั้นมันเป็นไปได้
ผมผิดหวังเพราะผมทำผลงานมาทั้งชีวิต
ผมเอาชนะแชมป์โลกได้
และในวินาทีที่ผมควรได้รับคำชมและการฉลอง
คนคนนี้ที่ผมนับถือมาตลอดทั้งชีวิต
กลับกล่าวหาว่าผมโกง
บางครั้งผมก็รู้สึกเหมือนแม็กนัสลืมตัว ว่าตัวเองมีอำนาจมากแค่ไหน
และหลังจากจุดนี้ ความวุ่นวายก็บังเกิด
วงการหมากรุกโกลาหลกันสุดๆ
เกิดอะไรขึ้น ไหงเขาถอนตัว
ผมควรพูดยังไงดีล่ะเนี่ย
ตอนนี้มีข่าวลือเพียบ
แต่ไม่แน่ว่าบางคนอาจเข้าใจจริงๆ ว่าเขาคิดจะสื่ออะไรกันแน่
เขาเชื่อใจไม่ได้อยู่แล้ว
ไม่ว่าแม็กนัส คาร์ลเซ่นจะจุดไฟขึ้นมาหรือไม่
ทุกๆ คนได้ข้อสรุปว่าฮันส์เล่นโกง
เขาได้รับสัญญาณจากหูฟังด้วยวิธีอะไรสักอย่าง
ไม่ก็ใช้อุปกรณ์สื่อสารชนิดอื่น
ทุกคนกลับไปย้อนดูคลิปวิดีโอ
เพื่อหาว่าเกิดอะไรขึ้น
แจ็กเก็ตของเขาดูพองๆ ในบริเวณนี้หรือเปล่า
แล้วไหงเขา… ทำไมเขาถึงคันข้อเท้าตลอดเวลา
ท่าทางป้องกันตัวที่เอามือปิดคอไว้ นี่คือจุดสำคัญที่ต้องสังเกต
ทุกอากัปกิริยาของเขาถูกแยกชำแหละ
ถ้าฟันของเขาสักซี่มีโพรงอยู่
เป็นไปได้ไหมที่เขาจะคว้านมัน
และใส่อุปกรณ์เล็กๆ ที่ส่งกระแสไฟฟ้าเบาๆ ไว้ในนั้น
นี่ผมโกงแบบอลังการถึงขั้นไหนกันเนี่ย
และในบทสนทนานี้ ในการสตรีมครั้งหนึ่งบนทวิตช์
มีคนในแชตบอกว่า
"เขาอาจใช้ลูกปัดทวารหนัก"
ความคิดนี้เข้าท่า
ลูกปัดทวารหนักคงจะสั่น
ผมคิด… เครื่องยนต์มัน… ผม… มันอาจจะ…
ผมไม่รู้นะ ไม่รู้จริงๆ แต่ลองคิดดูนะ ผมไม่รู้
นี่แหละตัวอย่างของสถานการณ์ ที่เลยเถิดเร็วเกินกว่าที่ใครจะตั้งตัวติด
โลกหมากรุกถูกสั่นคลอน ด้วยข่าวลือเรื่องลูกปัดทวารหนัก
นี่แหละที่เรียกว่า "เข้าปราสาท"
มันเกี่ยวข้องกับเซ็กซ์ทอยแบบสั่นในบั้นท้ายเขา
พวก เขาใช้ลูกปัดทวารหนักส่งรหัสมอร์ส
ทฤษฎีที่ออกมาก็คือมีคนใส่ลูกปัดทวารหนัก
และแน่นอน… ผมไม่ได้เชี่ยวชาญเรื่องนี้นะ
แต่ผมเข้าใจว่าลูกปัดจะส่งสัญญาณบางอย่างให้คุณ
มันเหมือนจะกลายเป็นความจริง
จู่ๆ มันก็กลายเป็นทฤษฎีที่ถูกต้องไป
ผู้เล่นสื่อสารกันได้ด้วยการเกร็งรูทวาร
มันจะส่งสัญญาณไปยังคอมพิวเตอร์
ผมว่านี่มันสุดยอดไปเลย
คนในทวิตเตอร์เริ่มพูดเรื่องนี้
แล้วจากนั้นลูกๆ ของผมก็บอกว่า
"เห็นไหมที่อีลอน มัสก์รีทวีต เรื่องลูกปัดทวารหนักแบบไร้สาย"
ทำให้วงการหมากรุกปั่นป่วนวุ่นวาย
สั่นหนึ่งครั้งคือบิชอป สั่นสองครั้งคือม้า
เรื่องนี้มันดังเปรี้ยงปร้าง โจ โรแกนก็พูดเรื่องนี้
"แกรนด์มาสเตอร์หมากรุกปฏิเสธว่า ไม่ได้ใช้ลูกปัดทวารหนัก"
ครับ ประเด็นก็คือผมชอบเอาชนะ
แต่ผมชอบถึงขั้นนั้นเลยหรือเปล่า
มันอยู่ในข่าวกระแสหลัก ลงหน้าหนึ่ง
ผมเข้าใจนะว่าทำไมถึงมีคนโกง โดยใช้ลูกปัดทวารหนัก
เพราะถึงแม้เราจะแพ้ แต่เราก็ยังฟินอยู่ดี
ตอนที่ผมได้ข้อเสนอให้แก้ผ้าเล่น แลกกับเงินหนึ่งล้านดอลลาร์
มีหลายคนบอกให้ผม รับบ.เซ็กซ์ทอยเป็นสปอนเซอร์
"ขอผ่านแล้วกัน"
ผมคิดว่าการใส่อุปกรณ์ในทวารหนัก เป็นเรื่องที่น่ากังวลจริงๆ
เราดังเพราะโควิด เราดังเพราะเกมกระดานแห่งชีวิต…
- แต่เรื่องลูกปัดนี่ทำให้เราโคตรดัง - เรื่องลูกปัด
ลูกปัดทวารหนักมันทำให้เราฟินสุดๆ
- ขอพูดเลย… - ตัดท่อนนี้ทิ้งด้วยล่ะ
พวกเขาสนุกกับมัน มีความสุขกับมัน
และมันน่าเศร้าที่ผมต้องเห็นผลงานทั้งชีวิต
ถูกทำลายต่อหน้าต่อตา
ครับ ผมคิดว่าหลายคนอาจจะหัวเราะเรื่องนี้…
แต่เบื้องหลังมันมีเรื่องที่เศร้าสุดๆ อยู่
เพราะถึงแม้เราจะแพ้ แต่เราก็ยังฟินอยู่ดี
ม้าไปคิง-7
เมื่อวานนี้ ผมน่าจะอธิบาย เรื่องที่ผมไม่ได้ใช้ลูกปัดทวารหนัก
ประมาณห้ารอบกับคนห้าคน
ชีวิตของผมและความสำเร็จทั้งหมดของผม
ผลงานทั้งหมดของผมเหลือความสำคัญ แค่เรื่องลูกปัดทวารหนักนั่น
เหล่าผู้เล่นมาร่วมการแข่งขัน
และใช่ครับ มีการใช้อุปกรณ์อิเล็กทรอนิกส์ ที่เราสามารถรวบรวมมาได้
ตรวจร่างกายพวกผู้เล่น
ตอนนี้เราจะเห็นฮันส์ นีมันน์
เขามาถึงสถานที่แข่งขัน
และถูกผู้ตัดสินหลักตรวจอย่างละเอียด กิจกรรมเต็มวัน…
แน่นอน พวกเขาต้องเยาะเย้ยผมอยู่แล้ว
พวกเขาพยายามทำให้ผมขายหน้า
แต่อย่างที่เห็น เขาล่าช้าเพราะเจ้าหน้าที่ที่จุดตรวจเช็ก
เป็นการตรวจสอบที่จริงจังมาก
ผมรู้สึกว่าไม่ว่าเดินไปตรงไหนของโรงแรม ก็มีคนจับตาดูผมอยู่
ผมบอกตัวเองว่าผมต้องสู้ แต่ว่าแย่หน่อยที่สภาพจิตใจของผม
ไม่พร้อมจะเล่นหมากรุก
พวกเขาเล่นกันในสไตล์ที่ธรรมดามากๆ
จนกระทั่งถึงตาที่เก้า ฮันส์ก็ติดกับดัก
ในแบบที่ผมไม่เชื่อว่าตัวเองจะเคยเห็นมาก่อน
ทุกๆ วันพอแข่งเสร็จแล้วต้องมาเห็นข่าวต่างๆ
เห็นบทความต่างๆ มันทำให้ผมเสียสมาธิ
- โว้ว - โว้ว อืม
ความรู้ด้านหมากรุกทั้งหมดที่ผมมี
บอกผมว่านี่เป็นตาเดินที่แย่มาก
ชีวิตผมก็แบบนี้
ผมรู้ว่าผมจะต้องอยู่ในจุดที่ห่วยแตกไปสักพัก
ตั้งแต่เกิดเรื่องนี้ เรื่องชวนถกเถียงในช่วงสองสามวันมานี้
เขาเล่นไม่ไหวอยู่แล้ว
ที่ยังไม่ตกรอบก็ยอดแล้ว
เขาอยู่มาได้ตั้งนานก่อนที่จะเริ่มสมาธิหลุด
มีอยู่จุดหนึ่งที่ผมมองกระจก แล้วก็คิดว่า
"ฉันจะเอาไงดี"
และในที่สุด ฮันส์ นีมันน์ก็อยู่ในสตูดิโอกับอเลฮานโดร
ฮันส์ เราต้องคุยกัน เกี่ยวกับเรื่องที่คนเลี่ยงไม่พูดถึง
เห็นคุณบอกว่าจะขอพูดอะไรหน่อย
ก่อนการสัมภาษณ์ ผมบอกเขา
ผมบอกผู้สัมภาษณ์ว่า "คุณต้องให้ผมพูดจนจบ อย่าได้ขัด"
และในสัมภาษณ์คราวนั้น ผมก็เผยทุกอย่างต่อสาธารณชน
โอเค เรื่องเป็นแบบนี้ ตอนผมอายุ 16
ตอนที่ผมยังเป็นสตรีมเมอร์ ผมทำผิดพลาดแบบบ้าบอมากๆ
ผมอยากได้คะแนนสูงๆ เพื่อแข่งกับผู้เล่นที่เก่งกว่า
ผมเลยเล่นตุกติกในบางเกมบนเชสดอตคอม
ตอนนี้ผมเลยมาเผชิญหน้าและสารภาพ
นี่คือความผิดพลาดครั้งใหญ่ที่สุดในชีวิตผม และผมก็ละอายใจสุดๆ
และที่ผมมาประกาศให้โลกรู้ เพราะผมไม่อยากให้ความจริงถูกบิดเบือน
และไม่อยากให้มีข่าวลือ
ถ้าคุณถามผมว่าผมเล่นตุกติกในเว็บกี่กระดาน
ตอนผมอายุ 12 หรือ 13…
พระเจ้าช่วย โอเค
ผมคิดว่าเก้ากระดาน
นั่นเท่ากับหนึ่งทัวร์นาเมนต์
ส่วนช่วงที่อายุ 16…
ก็อาจจะ… 20 ถึง 30
อาจจะมาก… ผมไม่…
ผมเป็นคนซับซ้อนที่ทำผิดพลาด
ตอนยังเด็ก ใครก็ทำผิดพลาด
แต่นั่นไม่ได้แปลว่าทุกสิ่งทุกอย่าง
ที่เราทำมาทั้งชีวิตจะต้องหมดความน่าเชื่อถือด้วย
เขาคือจีคอลกับไฮด์ตัวจริงเสียงจริง
เขาคือคนเก่งที่มีปมปัญหาเพียบ
เขายอมรับเท่าที่จะทำให้ได้รับความเห็นใจ
เพื่อให้ทุกอย่างที่เราพูดออกไปหลังจากนั้น
จะทำให้เราดูเหมือนเป็นตัวร้าย
มันเป็นกลยุทธ์ที่ถูกต้อง
หลังจากจบเกมนั้น
ผมเข้าเชสดอตคอมเพื่อล็อกอินบัญชีของผม
แต่รหัสผ่านใช้ไม่ได้
เพราะกระดานที่ผมเล่นกับแม็กนัส เพราะสิ่งที่เขาพูด
พวกเขาเลยตัดสินใจลบผมออกไปจากเว็บไซต์
- พวกเขาบอกไหมว่าทำไม - ไม่บอก
เชสดอตคอมแบนผมถาวร
และพวกเขายังยกเลิกคำเชิญ ให้ผมไปร่วมการแข่งโกลบอลเชส
ซึ่งรางวัลที่หนึ่งคือสองแสนดอลลาร์
จังหวะเวลามัน… มันพอดีเป๊ะ
ผมคิดแบบว่า นายจะโกรธที่ตอนนี้ฉันไม่แฟร์กับนายก็ได้
ก่อนหน้านี้ฉันคงแฟร์กับนายเกินไป
นายโกหก แถมยังเล่นตุกติกหลายหน
ความจริงก็คือสิ่งที่แม็กนัส คาร์ลเซ่นทำ เป็นแค่การเร่งปฏิกิริยา
ในหม้อที่ใกล้ถึงจุดเดือดยิ่งกว่าที่คนทั่วไปรู้
ผมไม่รู้ว่ากำลังรับมือกับอะไร ผมเลยลงมือและถอดฮันส์ นีมันน์ออก
เพราะการที่ผมไม่รู้ว่าฮันส์จะเล่นตุกติกอีกหรือไม่
มันทำให้ผมประวิงเวลาต่อไปไม่ได้
นั่นคือเหตุผลที่เราลบบัญชีเขา
แย่หน่อยที่ผมคงต้องพูดความจริง เกี่ยวกับศัตรูของผมออกมาตรงๆ
ขอต้อนรับทุกท่านสู่พิธีปิดซิงฟิลด์คัพปีนี้
สวัสดี ฮันส์
ผมดีใจที่ทัวร์นาเมนต์จบสักที เพราะผมรับมือมันไม่ไหว
มาอยู่ที่นี่กับทุกคน
ทำไมผมถึงถูกแบน ในเวลาเดียวกับที่แม็กนัสกล่าวหาว่าผมโกง
นี่แม่งไม่ใช่เรื่องบังเอิญ
มันเชื่อมโยงกันหมด
พวกเขาแบนผมเพราะว่า
พวกเขากำลังจะปิดดีลควบรวมกิจการ ที่สำคัญที่สุดในประวัติศาสตร์วงการหมากรุก
การควบรวมที่จะทำให้พวกเขา มีอำนาจล้นฟ้าในโลกหมากรุก
ถ้าแม็กนัสอยากมาปาร์ตี้ เขามาได้หรือเปล่า
คนแม่งจะมาร่วมงานนี้
พวกเขาซื้อแม็กนัส คาร์ลเซ่น
(เพลย์แม็กนัส) (แอปทางการของแม็กนัส คาร์ลเซ่น)
เพลย์แม็กนัสกรุ๊ปคือการรวมกลุ่มของ 13 บริษัท
พวกเขาคือหนึ่งในคู่แข่งหลักของเรา
ซึ่งทำให้แม็กนัส คาร์ลเซ่น มาแข่งในเชสดอตคอมไม่ได้
การไม่มีแม็กนัส คาร์ลเซ่นในเชสดอตคอม มันก็เหมือนกับเอ็นบีเอ
แต่เลอบรอน เจมส์ดันไปเล่น ในลีกบาสเกตบอลอื่น
แล้วในที่สุดเราก็ยื่นข้อเสนอจะขอซื้อพวกเขา
ด้วยเงินราวๆ 80 ล้านดอลลาร์
(เสนอราคาซื้อกิจการ 82.9 ล้านดอลลาร์)
จังหวะเวลามันสุดจะนรกแตก
ถ้ามันเป็นนิยายที่คนเขียน เรื่องพวกนี้มันเหมือนมาลงตัวกันพอดี
จนแทบจะเหมือนการสมคบคิดครั้งใหญ่ แบบว่ามีเรื่องนั้นเรื่องนี้เกิดขึ้น
ทั้งหมดเป็นส่วนหนึ่งของแผนการใหญ่
ผมเป็นแค่รอยด่างเล็กๆ มดตัวเล็กๆ ที่พวกเขาตัดสินใจจะเหยียบให้ตาย
ผมยอมรับว่ามันมีแรงกดดัน ให้ลบบัญชีฮันส์ในช่วงซิงฟิลด์คัพ
แต่ผมขอยืนยันว่า เราไม่ได้ลบฮันส์ นีมันน์เพราะแรงกดดัน
แหงล่ะว่ามีการร่วมมือกัน
พวกเขาต้องเอาใจหุ้นส่วน นั่นคือแม็กนัส
พวกนั้นจะทำให้เขาโกรธจัดไม่ได้
ไม่งั้นเดี๋ยวเขาก็จะโวยวายอีก แล้วเวลาที่เด็กน้อยงอแงเนี่ย
เราก็ต้องให้อะไรเพื่อให้พวกเขาหุบปาก
คุณคิดว่าผู้จัดการของแม็กนัส ไม่ได้คุยโทรศัพท์กับแดเนียล เรนช์ทุกวันเหรอ
แบบว่า "ควบกิจการกันแบบนี้แบบนั้น" จากนั้นก็ "รู้จักฮันส์ นีมันน์ไหม รู้สิ"
ผมไม่รู้ว่าเคสของนีมันน์ จะส่งผลต่อเรื่องนั้นไม่ทางใดก็ทางหนึ่ง
มันก็แค่เราคือคนที่กำลังจะเป็นทีมเดียวกัน
และเราอยากช่วยเหลือกันและกันก็เท่านั้น
ผมเข้าใจดีว่าผมทำให้ตัวเอง
ตกเป็นเป้าหมายของกลุ่มคนที่มีอำนาจล้นเหลือ
เฮนริกกับแม็กนัสอยากรู้ว่า
เราจะนำเทคโนโลยีต่อต้านการโกง ของเชสดอตคอม
มาใช้สืบสวนได้ไหมว่า
ฮันส์มีเล่นตุกติกบนกระดานจริงบ้างหรือเปล่า
ไม่ว่าจะตอนที่เขาไต่อันดับแบบพุ่งทะยาน
หรือในช่วงซิงฟิลด์คัพ พวกเขาถามว่าเราทำได้หรือเปล่า
เราแค่อยากได้ข้อมูลที่ปฏิเสธไม่ได้
และคำตอบของเราก็คือ…
- ไม่รู้สิ จะลองดูนะ - จะลองดู
- เราจะลอง - เราจะลอง
เราจะหาคำตอบ เดี๋ยวนี้เลย
แดนนี่พูดให้ผมเชื่อว่า
"อัลกอริทึมของเราเก่ง เรื่องตรวจจับการโกงบนกระดานจริง"
และผมก็เชื่อ ผม… ผมเชื่อสุดใจ
เชสดอตคอมมีระบบตรวจจับการโกงที่ดีที่สุด
ฟันธง
ไม่มีความจำเป็นจะต้องพูดอ้อมค้อม
ฮันส์ นีมันน์ก็พูดเอง เจ้าอื่นน่ะเทียบไม่ติดฝุ่น
เรามีแผนกต่อต้านการโกงที่ใหญ่มาก
มันเป็นแผนกที่พนักงานเยอะที่สุด
เราทุ่มเงินและทรัพยากรให้มากที่สุด
และเรามีฟาร์มเซิร์ฟเวอร์ที่ใหญ่ที่สุด ทำหน้าที่ประมวลตัวเลข
เรามีข้อมูลทุกอย่าง อัลกอริทึมทุกอย่าง
เพราะงั้นก็ลุยเลย ผมอยากรู้เรื่องนี้
ผมจะเปิดฉากการสืบสวนที่ยิ่งใหญ่ที่สุดในโลก
เพื่อหาว่าไอ้เด็กขี้โกงคนนี้โกงระบบ จนเอาชนะแชมป์ได้ยังไง
ผมจะไขปริศนานี้ให้ได้
คนที่เงียบมาตลอดเริ่มพากันแสดงตัว
เพื่อมอบหลักฐานว่าฮันส์โกงให้กับเชสดอตคอม
ผมตรวจสอบข้อมูลทุกชิ้น
ผมเปิดดูทุกๆ เกมที่เขาเคยเล่น
เราตรวจสอบเกมของฮันส์ในเว็บ ทุกๆ เกมแบบละเอียด
มันทำให้เราตาโพลงเลย เพราะเขาโกงมากกว่าที่เราคิดไว้เยอะ
การโกงในเว็บมันหนักข้อมากๆ
เขาโกงไปมากกว่าร้อยกระดานในเว็บ
ผมคิดแบบว่า ในเมื่อมีควัน มันก็ย่อมมีไฟ
และผมก็คิดว่าความจริงคือ ฮันส์ นีมันน์เล่นโกงบนกระดานจริง
ที่ซิงฟิลด์คัพ ปี 2022
ผมคิดว่าเรื่องนี้มันคงจะจบลงตรงนี้
ความคืบหน้าในเหตุการณ์โกงสุดฉาว ซึ่งสั่นสะเทือนวงการหมากรุก
เอกสารการสืบสวน 72 หน้าจากเชสดอตคอม
บอกว่าไม่พบหลักฐาน ที่นีมันน์เล่นโกงตอนแข่งกับคาร์ลเซ่น
หรือในเกมกระดานจริงเกมไหนๆ
การสืบสวนทางสถิติของเรา ไม่พบสัญญาณเตือนใดๆ เกี่ยวกับ…
ไม่อยากเชื่อเลยว่าผมกำลังอ่านประโยคนี้อยู่
ทุกๆ คนอยากให้มันเป็นเรื่องจริง ทุกคนเลยที่อยากให้มันจริง
และผมก็รู้สึกแบบว่า ในท้ายที่สุด ผมคือคนที่ต้องมานั่งเก้าอี้
และพูดแบบว่า "โทษนะทุกคน
นี่ไม่ใช่ผลลัพธ์ที่ปรากฏในข้อมูล"
ผมเถียงกับเอริกด้วย
"หมายความว่าไง ข้อมูลบอกว่าเขาไม่ได้โกงเหรอ"
พอเวลาผ่านไป ทุกทฤษฎี ทุกข้อกล่าวหาตกไป
หลักฐานบนกระดานจริงก็ไม่สอดคล้อง
ผมคิดแบบว่าเรากำลังจะปลดปล่อยโลก
เพราะเราไขปริศนาที่น่าเหลือเชื่อนี้ได้แล้ว
และอันที่จริง ท้ายที่สุดแล้ว ดูเหมือนว่าเราจะทำพลาด
แหงล่ะว่าพวกเขาอยากหาหลักฐานอะไรสักอย่าง
แต่ว่ามันไม่มี
ฉะนั้นเสียใจกับพวกเขาด้วย ผมบริสุทธิ์
บริสุทธิ์มาตลอด
เรายืนอยู่ต่อหน้าแม็กนัส คาร์ลเซ่น
บริษัทของเราเพิ่งจะร่วมหอลงโลงกันหมาดๆ
และเราก็พูดสิ่งที่เขาไม่อยากได้ยิน นั่นคือฮันส์ นีมันน์บริสุทธิ์
เราไม่เคยทำอะไรที่ต้องหนักใจขนาดนั้นมาก่อน
และนี่ก็คือเรื่องที่คนไม่รู้
พวกเขาทำงานกันแบบนี้
พวกเขาพูดเยอะมาก
จนมีสองสามครั้งที่ผมต้องบอก โดยเฉพาะกับแดนนี่ แบบว่า…
คุณพูดสิ่งที่จะสื่อ… ด้วยคำที่น้อยลงหน่อยได้ไหม
ผมอยากได้เนื้อไม่เอาน้ำ
พวกเขาไม่มีหลักฐานชัดเจน
ผมรู้สึกแย่มาก
ผมรู้สึกเหมือน… ผมถูกปั่นหัวนิดๆ
โดยแดนนี่และเชสดอตคอม ให้คิดไปว่าพวกเขามีหลักฐาน
ซึ่งพวกเขาไม่ได้มีจริงๆ
และนั่นก็เป็น… ความได้เปรียบ ที่ผมนึกว่าตัวเองมีอยู่มาตลอด
พอมองย้อนกลับไป บางทีเชสดอตคอมอาจจะกังวล
เรื่องความสัมพันธ์กับแม็กนัส ก็เลยอาจจะรับปาก
อะไรที่เกินตัวพวกเขา
มันแค่… แค่ไม่เป็นไปตามนั้น
นั่นเลยทำให้ตกอยู่ในจุดที่ประหลาดนิดๆ
ตอนนี้ผมต้องเอาไง
ผมไม่ได้อยากให้มัน แบบว่า…
ดูกระตือรือร้นเกินไป แต่สักวันทุกคนจะต้องรับผลกรรม
แกรนด์มาสเตอร์หมากรุกวัยรุ่น ที่ถูกกล่าวหาว่าเล่นโกงเมื่อเดือนก่อน
ได้ฟ้องค่าเสียหายผู้กล่าวหา 100 ล้านดอลลาร์
นี่คือข้อมูลจากคำฟ้อง ที่เขายื่นต่อศาลกลางเมื่อวานนี้
เราได้ข่าวว่าเขายื่นฟ้อง
เขาฟ้องทุกๆ คนไม่มีเว้นเลย
ตอนหนึ่งในเอกสารบอกว่า "เขาโกรธที่เด็กหนุ่มนีมันน์
กล้าจาบจ้วง 'ราชาหมากรุก'
และหวั่นเกรงว่าอัจฉริยะผู้นี้จะเอาชนะเขาอีก
จนทำให้แบรนด์ มูลค่าหลายล้านดอลลาร์ต้องมัวหมอง
คาร์ลเซ่นจึงตอบโต้อย่างร้ายกาจ"
มันก็เกินไปหน่อย
ที่อ้างว่างเราสมคบคิดกันเล่นงานเด็กคนเดียว
เขาอาจจะเชื่ออย่างนี้จริงๆ ก็ได้ แต่ผมไม่คิดแบบนั้น
ไอ้ฉากหน้าที่เขาสร้าง เวลาให้สัมภาษณ์หรือออกสื่อ
มันปาหี่ทั้งนั้น
ขนาดเพื่อนๆ เขายังไม่ชอบเขา
เพื่อนๆ เขาจะ… แบบว่า… "พออยู่กับเขาแล้วอึดอัดแทบไม่ไหว"
เพื่อนๆ เขาทุกคนจะบอกผมว่า เวลาอยู่กับเขามันน่ารำคาญแค่ไหน
ผมฟ้องพวกเขา เพราะพวกเขาโกหกและสมคบคิดกัน
พวกเขาทำลายชีวิตและอาชีพการงานของผม
พวกเขาเยาะเย้ยผม และพวกเขาทุกคนก็ร่วมมือกัน
และไม่มีใครปฏิเสธเรื่องนั้นสักคน
ผมคือคนที่มีความสัมพันธ์ แบบเป็นส่วนตัวกับฮันส์มากที่สุด
ชายหนุ่มมากพรสวรรค์ ปกติเขาจดจ่ออยู่แต่หมากของตัวเอง…
มันเจ็บปวด เพราะการที่เราถูกฟ้อง 100 ล้าน
มันทำให้เราตกใจแบบไม่ทันตั้งตัว มันเป็นประสบการณ์ที่ชวนตะลึงที่สุด
ผมไม่มีเงิน 100 ล้านดอลลาร์นะ บอกไว้ก่อน
คือมันไม่ใช่อะไรที่ผมมี
ตอนนี้ผมไม่มองว่าเขาเป็นอาจารย์ของผมแล้ว
อันที่จริง ผมว่าเรื่องเลวร้ายต่างๆ ที่เขาทำ
มันเป็นแรงบันดาลใจให้ผมมากทีเดียว
ฉะนั้นไม่ว่าสิ่งที่ตรงกันข้ามกับอาจารย์คืออะไร…
ก็อาจารย์แหละ แต่เป็นในแง่ที่แย่ที่สุด
เขาก็ยังส่งผลต่อผมเหมือนอาจารย์ ด้วยการทำสร้างแรงบันดาลใจให้ผมฮึด
เพื่อทำลายพวกเขาทุกคน
คุณไม่เห็นหรือไงว่าเขาทำอะไรกับผม
คุณเคยใส่ลูกปัดทวารหนัก ระหว่างที่เล่นหมากรุกหรือเปล่า
ผมไม่เคยคิดว่าจะต้องคำถามนี้กับแขกเลย
การสัมภาษณ์ครั้งนั้นคือตัวอย่างที่ดี ว่าชีวิตผมกลายเป็นอะไรไปแล้ว
มันก็แค่ลูกปัดทวารหนัก ผมต้องอยู่กับมันให้ได้
ความอยากรู้ของคุณมันน่ากังวลนะ
หรือมันอาจจะเป็นความสนใจส่วนตัว แต่เอาเป็นว่าเปล่าครับ
โอเค เปล่าแบบไม่ต้องสืบ
ข้อเท็จจริงที่ว่าฮันส์
รอดจากกระบวนการนี้มาได้
แถมเขายังเหมือนจะ "รุ่ง" ท่ามกลางข่าวครึกโครมนี้
มันน่าประทับใจมาก และก็เกือบจะน่ากังวลใจ
แม็กนัส คาร์ลเซ่น คุณยังฟ้องเขา 100 ล้านดอลลาร์ไหม
คดีสิ้นสุดแล้วครับเพียร์ส
แน่นอนว่าเรามาตกลงกัน
และบอกไว้เลย ผมไม่ได้อยากไกล่เกลี่ย
แต่ระบบยุติธรรมของอเมริกามันห่วย แถมมันยังแพงหูฉี่ด้วย
เขาไม่กล้าสบตาผม
แค่จะอยู่ใกล้ผม เขาก็กลัวแล้ว
มันเป็นแผลใจสำหรับเขา
ถ้าเกิดเขาต้องจับมือผม
เขาคงจะทรุดเลย คงจะโวยวาย
ผมคิดว่ามันเป็นไปได้สูงที่ผมจะต้องแข่งกับเขาอีก
แต่เขาต้องพัฒนาฝีมือขึ้นอีกหน่อย
ถ้าจะแข่งกับผม ในทัวร์นาเมนต์กระดานจริงของแท้
(ปารีส ฝรั่งเศส) (2 ปีต่อมา)
ตอนนี้แม็กนัส คาร์ลเซ่นอยู่กับผมในค่ำก่อนศึกแรก
ของสปีดเชสแชมเปียนชิป 2024 ที่ปารีส ฝรั่งเศส
มาคุยเรื่องที่คนเลี่ยงไม่พูดกันดีกว่า
ศึกรอบรองชนะเลิศ คุณต้องแข่งกับฮันส์ นีมันน์
ชีวิตคุณไม่เคยมีตัวร้าย
มันรู้สึกยังไงบ้าง ที่ตอนนี้คุณมีคนที่รับบทบาทนี้ในชีวิต
และเขาจะไม่หายไปไหนตราบที่คุณยังแข่งอยู่
คาร์ลเซ่นหลีกเลี่ยงเด็กหนุ่มคนนี้ ซึ่งกำลังไต่อันดับอย่างรวดเร็ว
และโค่นสุดยอดแกรนด์มาสเตอร์ไปหลายคนแล้ว
นีมันน์ สองปีที่ผ่านมา เขาเล่นหมากรุกเก่งขึ้นเยอะ
และนี่ก็เป็นการจับคู่ที่ผมไม่ต้องการเลย
งานแถลงข่าวจะจัดขึ้นตรงนี้แหละ
- งานแถลงข่าวอยู่ตรงไหน - คงจะเป็นตรงนี้แหละ
ผมจะรอนะ
มันไม่ได้สำคัญที่เป็นข่าวพิเศษ…
ก็แค่ว่าเราคือผู้ประกาศของทัวร์นาเมนต์
คุณต้องได้รับอนุญาตให้พูด
จริงเหรอ
เรื่องที่ฮันส์อยู่ที่นี่มัน… มันชวนอึ้งสุดๆ
ถ้ามีคนจากเชสดอตคอมบอกว่า
สัญญามันผูกมัดอยู่ ผมก็จะทำ
ผมทำส่วนของผมแล้ว
เขาเก่งขึ้นแบบโคตรๆ เขาเล่นได้ดีที่สุดตั้งแต่เริ่มเล่นมา
นี่เป็นเรื่องที่ไม่มีใครคาดคิดไว้
ถ้ามองในเรื่องหมากรุกล้วนๆ มันจะน่าสนใจมาก
ที่ได้เห็นฝีมือเขา
หลักๆ แล้วคุณรู้สึกยังไงที่ถูกจับคู่กับแม็กนัส
ตื่นเต้นไหม
หรือโล่งอกที่ในที่สุดก็จะได้เล่นกับเขาอีก
- หรือนี่คือการแก้แค้น - ผมสงบอย่างแท้จริง สงบสุดๆ
ถ้าเขาแพ้ในศึกนี้ มรดกของเขาจะมีรอยด่างพร้อยวงมหึมา
เพราะเขาเอาผลงานทั้งชีวิตมาเดิมพัน
เอาล่ะ เรามาที่นี่เพื่อชมศึกในวันนี้
ศึกที่ทุกคนต่างตั้งตารอ
ผู้ชมรู้สึกยังไงกับศึกวันนี้กันบ้างครับ
เอาเลย ขอฟังเสียงคึกคักจาก…
ได้เวลาแล้ว
โว้ว อืม โอเค
ผู้เล่นคนแรกของศึกวันนี้ แกรนด์มาสเตอร์แม็กนัส คาร์ลเซ่น
มันน่ากลัวนิดๆ เสมออยู่แล้ว
การต้องเล่นกับคนที่เราไม่ไว้ใจเท่าไร
และคู่แข่งของเขา แกรนด์มาสเตอร์ฮันส์ นีมันน์
พวกเขามีความหลังกันมานาน มันมีหลายความรู้สึกเป็นเดิมพัน
โดยเฉพาะฝั่งฮันส์ นีมันน์
คุณจะเห็น เขาสมาธิดีมาก
เขาต้องการชัยชนะในศึกนี้ยิ่งกว่าอะไร
นี่คือฉากสุดท้ายของมหากาพย์ที่ยาวนานถึงสองปี
นี่เกือบจะสองปีเต็มๆ แล้ว
ทุกๆ คนต่างรอคอยให้คู่นี้มาแข่งกัน
นี่คือครั้งแรกที่ทั้งคู่นั่งอยู่คนละฟากในรอบสองปี
ช่วงเวลาสำคัญคือสิ่งนิยามชีวิตเรา และคุณจะได้รับโอกาสหลายครั้ง
นี่คือหนึ่งในโอกาสที่ว่า และผมจะฉีกเขาให้เป็นชิ้นๆ
ทันทีที่อะไรๆ เริ่มไปผิดทาง สถานการณ์อาจแย่ลงแบบเลยเถิด
เรื่องนั้นไม่ต้องสงสัยเลย
เรามีดราม่า
เรามีแอ็กชัน
และในไม่ถึงสิบวินาที เราจะมีศึกหมากรุกตัดสิน
สาธุให้ผมหน่อยสิ
ชีวิตโดยแท้คือบทกวี และผมว่านี่คือฉากจบที่เป็นบทกวีอย่างที่สุด
ผมอยู่ที่ปารีส
เป็นที่ที่เหมาะกับการปฏิวัติที่สุด
เอากิโยตีนออกมาเลย
ว้าว ฮันส์เดินไปเอ-4 เขาตั้งใจจะเปิดช่องฝั่งควีนไซด์
แม็กนัสทะลวงขึ้นไปกลางกระดาน
จะเห็นว่าฮันส์ขยับเร็วมาก เขากำลังโกรธ เขาจะพลิกเกมได้ไหม
แม็กนัส คาร์ลเซ่นตัดสินใจได้เยี่ยม
มีแต่ฮันส์คนเดียวที่สามารถ… ไม่ ผมคิดผิด
เขาทำตัวเองลำบากแล้ว
เกือบจะรุกฆาต
ปิดฉากแบบดูไม่จืดแน่งานนี้ นี่จะเป็นตาเดินที่จบกระดาน
ให้ตายสิ เขาพิชิตอีกฝ่ายได้ในกระดานครับ
ยอดจริงๆ เป็นผลงานที่ยอดมาก
แม็กนัส คาร์ลเซ่น อันดับหนึ่งของโลก เพิ่งจะโค่นฮันส์ นีมันน์
หนึ่งในผู้เล่นที่อาจเป็นที่รู้จักมากที่สุดในโลก
จากเรื่องที่อยู่นอกกระดาน
แต่ผลงานบนกระดานของเขายังไม่ดีพอ
และแม็กนัส คาร์ลเซ่นก็ทำให้เขาต้องชดใช้
แม็กนัส คาร์ลเซ่น เกมนี้เขาครอง
และไม่ว่าฮันส์ นีมันน์จะคิดว่ามันแปลว่าอะไร
และมันส่งสารอะไรออกไป…
แต่พรุ่งนี้หมากรุกจะไม่ได้พูดแทนแน่นอนครับ
การแพ้ที่เมืองนี้ไม่ถือว่าเลวร้ายที่สุดหรอก
เขาพูดตลอดว่าอยากให้ผลงานหมากรุกพูดแทน
เขาไม่ได้อยากจะจบเรื่องในชั้นศาล
แต่เป็นบนกระดาน ฉะนั้น…
ผมอาจจะแพ้บนกระดานก็จริง
แต่จากใจผม ผมแม่งทำได้ดีโคตรๆ เลยนะ
ผมสู้กับทั้งกองทัพด้วยตัวคนเดียว
ถึงแม้ว่าทั้งชีวิต และเส้นทางอาชีพของผมจะถูกทำลาย
และผมต้องทนอยู่กับความจริงที่ว่า ทุกครั้งที่ผมพูดเรื่องหมากรุก
มันจะมีลูกปัดพ่วงมาด้วยก็เถอะ
ผมคือคนมีเป้าหมาย พวกเขาทำให้การชนะกลายเป็นเป้าหมายชีวิตผม
ผมจะเป็นนักฆ่าผู้เลือดเย็นไปตลอดทั้งชีวิต
มันมีบางอย่างเกี่ยวกับฮันส์
ที่ทำให้ผมรู้สึกไม่สบายใจอยู่ข้างใน
คุณจะนิยามฮันส์ นีมันน์ว่ายังไง
นึกออกไหม ตอนนี้คุณมีแชมป์โลกชาวนอร์เวย์
เทพเจ้าในหมู่มวลมนุษย์
นักหมากรุกที่เก่งที่สุดในยุคใหม่
และเขาเหนือกว่าทุกคนอยู่ไกลโข
แล้วคุณก็มีเด็กคนนี้
เด็กที่มีลูกปัด
ตอนนี้เขาคือหนึ่งในนักเล่นหมากรุก ที่เป็นที่รู้จักมากที่สุด
มีชื่อเสียงฉาวโฉ่ที่สุด
และในความเห็นของผม เขาทำตัวเองคนเก่าหายไปในระหว่างทาง
พวกเขาเป็นมาเฟียในโลกหมากรุกของแท้
แค่นั้นเลย
และผมก็กำลังตั้งตารอแม็กนัส รอให้เขาแก่และเลอะเลือน
และจมลงไปในความเสียสติของตัวเอง
ส่วนผมก็จะเป็นเด็ก จะพัฒนา และเขาจะต้องคอยดูเอาไว้ให้ดี
แรงจูงใจของผมไม่ใช่ความเกลียดชัง
แต่ถ้านั่นจะเป็นแรงผลักดัน ให้เขาเป็นตัวเองในฉบับที่ดีที่สุด
งั้น… ก็เอาเลย
ขอแค่เขาไม่เล่นแบบตุกติกก็เป็นพอ
ผมจะเป็นนักเล่นที่เก่งที่สุดในโลก
ตอนนี้คงไม่มีใครเชื่อหรอก
แต่อีกสิบปีคลิปนี้จะถูกเปิดซ้ำๆ คอยดูเถอะ
ผมรู้สิ่งที่โลกไม่รู้ นั่นเป็นเพราะว่าผมมองเห็นอนาคตได้
คำบรรยายโดย วรพล ถาวรวรานนท์